open-index/open-wikipedia-markdown huggingface dataset:
金正淑

**金正淑**（；，），原名**金貞淑**，朝鮮咸經北道會寧出世，係韓國獨立運動家兼政治人。係朝鮮民主主義人民共和國創始人、朝鮮勞動黨首任總書記金日成第一個老婆，第二代領導人金正日生母。

## 著作
* 《金日成將軍的略傳》（김일성장군의 약전）
* 金日成將軍之歌（김일성장군의 노래）

## 參考

## 睇埋

* 金日成
* 金正日
* 朴憲永
* 金元鳳

* 金聖愛
* 朴正熙
* 張成澤
邊個波士唔抵死

**邊個波士唔抵死**（**Horrible Bosses**）係2011年嘅一套黑色幽默西片，導演係祖瑟夫哥頓。故事講打工仔歷克（謝遜比文飾）每日嚮辦公室返工12個鐘頭，俾地獄式波士赫根（奇雲史柏西飾）玩，佢以為想升職，結果失望。

邊個波士唔抵死？3位打工仔飲大咗，聽人吹水老點，設計消滅個老闆，搞到一鑊泡。

主角：謝遜比文、查理丹、積遜蘇迪堅斯

## 出面網頁
* 
*
馬鞍山市

**馬鞍山**（；普通話拼音：**Mǎ'ānshān**）係安徽東部嘅地級市，叫**馬鞍山市**，係長江南岸嘅工業都市。西北面係滁州同合肥，西南面係蕪湖，東面係南京。

1956年設市，總面積4049平方公里，2012年總人口230萬，市府駐雨山區。馬鞍山係中國十大鋼鐵基地之一。

## 史
馬鞍山地方離南京好近，六朝時係畿輔，係京都要地，稱爲「金陵屏障、建康鎖鑰」，所以南北朝到唐宋都有好多名公巨卿、賢達雅士來過呢度。比如李白嘅《望天門山》、劉禹錫嘅《陋室銘》、王安石嘅《遊褒禪山記》都喺呢度寫成。今日馬鞍山西南邊嘅採石磯係稱爲「長江三大磯之首」嘅有名斷崖，上面起嘅太白樓係長江四大樓閣之一，相傳李白船上醉酒，想去撈水中月結果浸死喺呢處，因此有好多人來呢度追思李白，呢度打過採石之戰，係金朝海陵王遠征南宋時打嘅。

到咗近代，馬鞍山地方係長江南岸歷史幾耐下嘅煤炭、鐵礦產地，從長江口向上行船240公里左右就到。1930年代呢度通鐵路，開發出淮南煤田以及鐵礦，之後日本侵華，佢哋想搶馬鞍山嘅礦產。不過喺二戰當中產業設備都破壞曬，直到1953年馬鞍山先恢復返，之後喺中共嘅五年計劃之下急速發展。馬鞍山亦都產硫磺同石灰，因此除咗鋼廠，亦有水泥廠。1954年馬鞍山升爲縣級政區，1956年10月12號設馬鞍山市。

### 名嘅傳說
相傳楚漢相爭到最後，西楚霸王項羽畀劉邦韞咗喺垓下，四面楚歌，霸王別姬之後，敗退和縣烏江（馬鞍山境內），請船伕渡佢匹座騎烏騅馬去江東，之後佢話無面見父老，自刎烏江。佢匹愛馬見主人死咗，於是跳落江陪佢去，啲人搵返匹馬嘅馬鞍，將馬鞍葬喺附近嘅山來紀念，是爲「馬鞍山」。又有一種講法，係箇馬鞍化成山，所以呢帶啲山箇樣似馬鞍。

### 設市之前
春秋戰國時，呢度畀吳國、越國、楚國統治過。秦朝時屬丹陽郡。東晉咸和四年（329年），因為衣冠南渡，喺南陵僑置當塗縣（舊當塗縣喺安徽懷遠），永和元年（345年）喺牛渚（而家採石）僑置豫州。南梁天監元年（502年）喺採石置南丹陽郡。

隋開皇九年（589年）當塗縣治搬去姑孰，之後無逳過。北宋太平興國二年（977年）喺姑孰設太平州，轄地有當塗、蕪湖、繁昌。元朝改名太平路，明朝至正十五年（1355年）太平路改名太平府，一直延續到民國，民國廢除府，當塗直屬安徽。

### 設市之後
1954年2月17號喺金泉鄉嘅基礎上設**馬鞍山鎮**，屬當塗，係縣級政區，呢個係第一個以「馬鞍山」做名嘅政區。1955年8月設**馬鞍山礦區**，屬蕪湖專區。1956年10月12號從當塗分出做省轄市。

### 轄下變動年表
*1956年10月12號，安徽省蕪湖專區當塗縣分出部分（馬鞍山礦區、採石鎮）成立**馬鞍山市**（1市）
**11月18號，當塗再畀多忽（1市）
***26號，設**郊區**（1區）
*1958年5月21號，馬鞍山降級，併入蕪湖專區。
**10月22號，馬鞍山恢復地級，兼且拼入蕪湖專區嘅**當塗縣**、**[[和縣]]**、**[[含山縣]]**（1市3縣）
***28號，設**馬鞍山區**、**[[向山區]]**、**採石區**、**郊區**（4區3縣）
**11月，當塗畀噉啲去蕪湖專區蕪湖市（4區3縣）
*1959年3月22號，和縣同含山合併爲**和含縣**（4區2縣）
***23號，當塗、和含畀咗蕪湖專區（4區）
*1961年6月21號，馬鞍山區、採石區併入郊區（2區）
***27號，向山併入郊區（1區）
**7月3號，蕪湖專區和含縣畀咗部分去郊區（1區）
**12月15號，蕪湖專區當塗縣畀咗部分去郊區（1區）
*1962年9月，郊區分割爲**[[金家莊區]]**、採石區、向山區（3區）
*1963年6月，金家莊、採石、向山各出部分做郊區（4區）
*1964年4月，郊區畀咗部分去去蕪湖專區當塗縣（4區）
**10月17號，金家莊、採石、向山再次合併到郊區（1區）
*1969年4月16號，郊區分出部分做馬鞍山區、採石區（3區）
*1972年3月27號，蕪湖地區當塗縣畀咗部分去郊區（3區）
*1975年9月9號，馬鞍山區分割成**四新區**、**[[花山區]]**，採石區分割做**[[雨山區]]**、向山區（5區）
*1978年7月1號，郊區畀咗部分（船山石灰礦山）去江蘇省鎮江地區鎮江市（5區）
*1979年10月8號，郊區併入向山（4區）
**12月14號，四新區改名爲金家莊區（4區）
*1983年9月6號，向山重新分出郊區（5區）
**10月8號，宣城地區嘅當塗縣畀返來，當塗畀咗部分去蕪湖市郊區（5區1縣）
*1984年10月29號，郊區併入向山（4區1縣）
*2001年7月1號，向山分入去金家莊、花山、雨山（3區1縣）
*2004年5月29號，當塗畀咗部分入雨山（3區1縣）
*2011年7月14號，巢湖市含山、和縣返咗來，和縣畀咗部分去蕪湖市鳩江區（3區3縣）
*2012年9月5號，金家莊合併入花山，當塗畀咗部分成立**[[博望區]]**（3區3縣）

## 地理
「馬鞍山」嘅意思係「似馬鞍噉嘅山」，馬鞍山地方畀啲矮細嘅山仔圍住。因為當地政府嘅目標係令馬鞍山入圍中國十大潔淨城市，所以比較落力治理環境，相比中國其他鋼鐵業城市，馬鞍山嘅環境污染無咁犀利。氣候上同其他長三角城市類似，夏天時濕度低，冬天時唔會好凍。7、8月時係雨季。

## 經濟
主要產業係鋼鐵業，馬鞍山人力豐富，好多工仔同馬鞍山鋼鐵（馬鋼）有關。

2005年時因鋼廠設備擴張，產量大增。馬鞍山發展緊嘅製造業以及快速交通建設，令佢嘅主要產業吸引咗大量投資。

而家馬鞍山年均製造業投資量排安徽第一，GDP排第四，排喺合肥、安慶、蕪湖之後。馬鞍山嘅人口喺省內排第十六，而人均GDP去到兩萬近三萬，排安徽第一，水平接近長三角。

交通發展令馬鞍山嘅經濟、產業水平提升到國家平均水準之上。馬鞍山有深水河港兼稅關，連通咗華東沿海同長江流域嘅內陸城市，令物流快而平。馬鞍山離南京祿口機場40公里，可以直接飛去中國各地同歐洲。喺公路上馬鞍山有高速路去南京、上海、杭州、寧波、合肥、蕪湖。

## 政區
馬鞍山轄3區、3縣。

## 姊妹城市
*咸美頓
*伊勢崎
*昌原
*阿間達·地·利（Arganda del Rey）
*高嘉華（Municipality of Kogarah）
*吉獅堡（Galesburg, Illinois）
*特拉尼攀特拉（Tlalnepantla de Baz）
*薩帕拉（Zapala）

## 攷
添曲

**添曲**，北話譯**提姆·庫克**（，）係美國生意人，而家係蘋果公司嘅CEO。1998年3月加入蘋果公司，主要負責公司日常運作同管理。2011年8月24號喬布斯辭職嗰日，佢陞做行政總裁。

添曲係男同性戀，响2014年10月30號出櫃。

## 攷

## 出面網頁

*
諸葛亮 (1985年電視劇)

《**諸葛亮**》係亞洲電視喺1985年播嘅一齣電視劇。講一代名相諸葛亮嘅故仔，同埋佢同小喬嘅一段感情。全劇40集。

## 卡士
* 鄭少秋 飾 諸葛亮
* 米雪 飾 小喬
* 羅樂林 飾 周瑜
* 王偉 飾 曹操
* 蔡國慶 飾 張飛
* 曾偉權 飾 龐統
* 司馬華龍 飾 劉表
* 何家勁 飾 劉琦

## 出面網頁
* 1985年亚视剧集【诸葛亮】人物介绍_怜香惜燕的郎君_百度空间
傅劍虹

**傅劍虹**（**Kim Fu**）係前無綫電視男藝員。由2000年開始參演過近80套電視劇，亦都做過《都市閒情》主持人，但自從2012年上半年之後就未有再出現喺幕前。

## 拎
* 傅劍虹的廣播
複姓

**複姓**係兩個字或以上嘅漢姓，同單姓相對。比如司馬係複姓，李係單姓。喺中文姓氏中大多數係單姓，複姓較少，一般得兩個字。

複姓源於官名（ 如司徒 ）、王父之字、爵系、族系（如司馬），封邑（例如令狐），居地（例如東郭）或其他民族（例如宇文），史上有一啲複姓，而家已經無咗，亦有啲化為單姓。 

有啲結咗婚嘅女人將老公個姓加上自己度，例如「林鄭」、「陳方」，呢啲唔係複姓，叫「冠夫姓」。

## 複姓一覽
以下複姓選自商務印書館出版發行嘅**《現代漢語詞典（第5版）》**
*香港語言學學會拼音排列。

### A
* 【歐陽】

### B
* 【百里】
* 【北野】
*【僕固】
* 【濮陽】

### C
* 【漆雕】
*【叱幹】

### D
* 【大野】
*【達奚】
* 【第五】
*【獨孤】
* 【東方】
* 【東郭】
*【東野】
* 【東門】
* 【端木】

### F
* 【呼延】

### G
* 【公羊】
*【公良】
* 【公孟】
* 【公輸】
* 【公孫】
* 【公冶】

### H
* 【夏侯】
* 【赫連】
*【軒轅】
* 【斛律】

### J
* 【宇文】

### K
* 【亓官】

### L
* 【閭丘】
*【令狐】
*【陸費】
* 【甪里】

### M
* 【万俟】
* 【聞人】
* 【慕容】

### N
* 【南宮】
* 【南門】
*【樂正】

### S
* 【西門】
*【申屠】
*【淳于】
*【司空】
* 【司寇】
* 【司馬】
* 【司徒】
*【鮮于】
*【單于】
*【相裡】
*【上官】

### T
* 【太史】
* 【太叔】
* 【澹台】
*【拓拔】
* 【屠岸】

### W
* 【尉遲】
*【皇甫】

### Z
* 【左丘】
*【長孫】
* 【鍾離】
*【宗正】
* 【諸葛】
* 【主父】
* 【顓孫】
膠遼官話

**膠遼官話**係官話嘅一個分支，相信會係由古**萊語**（「齊東野人之語」）畀北方官話同化後形成嘅語言分支，所以同時都有稱之作**萊語**。俗稱**膠東話**（各地有各自嘅叫法，例如大連話、煙台話、青島話等）。

主要分佈喺膠東半島、遼東半島、鴨綠江、烏蘇里江，共44個縣市，此外喺遼寧其它地區同黑龍江有方言島，分登連、青州同埋蓋桓三片。

## 史
上古嘅時候呢度係當成夷語區，到春秋戰國嘅時候，膠東半島仲係中原人同萊人嘅雙語區。研究推測係直到隋唐嘅時代，呢一帶先至俾中原嘅語言全面咁影響。

## 語音嘅特點
本章節先根據返正式文獻嘅表述，列出膠遼官話同其他官話唔同嘅特點：

# 古清音聲母入聲字係讀上聲調；
# 古日母字（除咗止攝開口）一般係讀零聲母，韻母就係齊齒咁出聲或撮口咁出聲；
# 古知莊章三組聲母字，膠遼官話入邊多數地頭係有分讀兩類嘅聲母。而兩類聲母嘅讀音，各地有啲分別。

據同一資料歸結返，膠遼官話係有較大嘅內部差異：喺山東度，向東越近山東半島嘅尖角，啲語音嘅特異性就越突出。而喺遼寧度就係越近南，就有越突出嘅特點。而遼寧同山東之間總體度都有啲差異，似山東嘅膠遼官話絕大多地頭有分尖團音，不過遼寧度除咗長海一度外，其他地頭一般就唔分尖團音。

## 方言片

具體嘅分佈地區主要係：

**[[登連片]]**：遼寧省嘅大連、丹東，山東省嘅威海、榮成、文登、乳山、 煙台、牟平、海陽、長島、蓬萊、龍口、福山、招遠、 棲霞、萊陽、萊西，黑龍江省嘅虎林方言島、二屯子方言島（撫遠三角洲附近）

**[[青州片]]**：山東省嘅萊州、平度、即墨、青島、膠州 、高密、昌邑、寒亭、壽光、濰坊、青州、昌樂、臨朐、安丘、諸城、膠南、五蓮、日照、莒縣、莒南、沂水、沂南、蒙陰、沂源，此外仲包括江蘇省連雲港市嘅贛榆縣。

**[[蓋桓片]]**：遼寧省嘅蓋州、營口、大石橋、岫岩、寬甸、桓仁
　　
### 登連片
連片分佈喺遼寧省同埋山東省境內。下分三個小片：

*大岫小片
**大連市：旅順口區、沙河口區、中山區、西崗區、甘井子區、瓦房店市
**鞍山市：岫岩滿族自治縣

*蓬龍小片
**煙台市：蓬萊市、龍口市、長島縣

*煙威小片
**青島市：萊西市
**煙台市：芝罘區、福山區、萊山區、牟平區、招遠市、棲霞市、萊陽市、海陽市
**威海市：環翠區、榮成市、文登市、乳山市
**大連市：金州區、莊河市、普蘭店市、長海縣
**丹東市：東港市

### 青州片
青州片基本​​全部喺山東省境內。特別嘅，江蘇省連雲港市嘅贛榆縣一般亦被認為屬於膠遼官話嘅青州片（亦有認為屬於登連片嘅說法），歷史上1949至1953年贛榆縣一度劃歸山東省，歸屬臨沂地區。

青州片主要下分三個小片：

*膠蓮小片
**青島市：市南區、市北區、四方區、李滄區、嶗山區、城陽區、黃島區、即墨市、膠州市、膠南市、平度市
**濰坊市：高密市、安丘市、諸城市
**日照市：五蓮縣
**臨沂市：沂水縣

*萊昌小片
**濰坊市：寒亭區、昌邑市
**煙台市：萊州市

*青臨小片
**濰坊市：青州市、臨朐縣

### 蓋桓片
蓋桓片主要分佈喺遼寧省境內同埋黑龍江省虎林市。分佈地區：

**營口市：站前區、西市區、老邊區、鮁魚圈區
**丹東市：元寶區、振興區、振安區、東港市、寬甸滿族自治縣
**營口市：蓋州市、大石橋市
**本溪市：桓仁滿族自治縣
**雞西市：虎林市

## 攷
吳世勳

**吳世勳**（，）係南韓政治人同律師。

2000年佢離開咗市民社會團體，做第16任南韓國會議員。佢喺2006年至2011年做首爾市長。

## 屋企
* 夫人：宋賢玉
* 細佬：吳世賢

佢有兩個女。

## 出面網頁
* 吳世勳
* 歷代漢城（首爾）市長
* 吳世勳

類:律師
模擬市民系列

《**模擬市民**》（英文：***The Sims***；簡體中文：《**模拟人生**》）係美國嘅藝電（Electronic Arts）公司2000年2月4號發行嘅電腦遊戲系列。《模擬市民》同埋《模擬市民2》由Maxis小組開發，《模擬市民2》2004年9月14號發行。《模擬市民3》由The Sims Studio小組開發，2009年6月2號發行。《模擬市民4》由Maxis小組同埋The Sims Studio小組開發，2014年9月2號發行。

## 發展
而家共出咗4部。資料片有紅、橙、黃、綠、青、藍、紫、桃紅八種色調，可能對應代表四季、職業、旅遊、生活、寵物、魔法/公寓、歡樂、拍拖八種主題。組合包係黃綠色調，擴充包係青藍色調。

### 模擬市民

### 模擬市民2

### 模擬市民3

### 模擬市民4

## 反響
初代同埋二代嘅遊戲引擎、系統菜單操作、人物畫面、游戲音樂等，畀模擬市民玩家評爲經典；三代由於換咗製作團隊，除咗遊戲嘅風景畫面同埋可以拜訪鄰居、裝修、洗衫、雙人床、托兒所等新概念，各項都比以前遜色，特別係引入咗「兔仔洞」嘅倒退嘅設定同埋冇手提電話嘅具體物品、冇開啓車門嘅具體動作，對比前作都係倒退，由於初、二代都係四年結束嘅經典之作，而三代係已五年重未結束嘅倒退之作，三代畀模擬市民玩家評爲「嬾婆娘嘅裹腳布又臭又長」。三代同前兩代最大不同之處重有取消咗「性格點數決定星座」嘅系統，導致主角高斯家族成員嘅星座都係隨機抽嘅。三代嘅星座系統成為擺設，冇實際意義。四代取消咗三代“無縫”功能，人物表情豐富係四代最大嘅優點，物品材質都有所提高，工作場所唔再兔仔洞化。四代繼承咗三代冇手提電話嘅具體物品，原版度冇星座設定，將來高斯家族成員嘅星座好可能會隨機建寘，成為擺設。四代取消咗幼兒、汽車、回憶，各國玩家認為藝電專登將啲內容删掉留喺以後嘅資料片度。四代本來係設計為網路遊戲模式。

## 參考
Jessica Tess Cambensy

**Jessica Tess Cambensy**（暱稱**Jessica C.**，）係香港模特兒。

Jessica喺美國芝加哥出世，阿爸係美國人，阿媽係菲律賓華人。阿爸阿媽喺佢9歲時離婚，佢同兩個妹跟住阿媽生活。

2003年，15歲嘅Jessica喺阿媽嘅鼓勵之下去咗試鏡，第二年畀模特兒公司取錄咗。之後安排去香港發展，但係唔係幾順利，後嚟轉到日本做模特兒，輾轉喺日本過咗五年。2009年，Jessica為咗巴西籍男朋友返到香港發展，幫佳能打印機拍咗一輯廣告之後一砲而紅，亦因為佢出眾嘅身材，而畀香港傳媒冠以「**警鐘胸**」嘅外號。

2011年10月10號去完尖沙咀警署接受調查之後畀香港警察拉咗，涉嫌同2010年7月30號喺尖沙咀一單偷錢案有關。

## 參考資料

## 拎

* Jessica C | Facebook
齊東野語

《**齊東野語**》係南宋末年到元代初年學者周密撰寫嘅一本史書，有20卷。本書主要記載南宋掌故軼事，補《宋史》嘅不足。

## 書名意思
「齊東野語」係比喻荒唐而冇根據嘅話。出處《孟子·萬章上》：“此非君子之言，齊東野人之語也。”

齊東：齊國嘅東部，即萊國；野語：萊夷鄉下人嘅話。
蓮姜機場

**蓮姜機場**（**Sân bay Liên Khương**）係越南中部西原林同省大叻城嘅機場，距離大叻城外26公里。

佢係越南第五大機場，起咗一條3,250米長嘅機場跑道。2007年，機場乘客流量達到250萬人次。

## 航空公司
* 越南航空公司
* 越南太平洋航空
偶然 (電影)

《**偶然**》（英文：**Last Song in Paris**）係1986年出嘅香港愛情浪漫電影，由楚原執導，主角包括張國榮、梅艷芳、王祖賢同葉童。

## 演員
* 張國榮
* 梅艷芳
* 王祖賢
* 葉童
* 朱江
* 田青
* 曹查理
* 許紹雄
* 南紅
* 何柏光

## 出面網頁
* 香港影庫（HKMDb）上面《偶然》嘅資料
* Hong Kong Cinemagic網站上面《偶然》嘅資料
*
深圳地鐵轉線車站一覽

**深圳地鐵轉線車站一覽**：由於深圳地鐵線路可以組織成好多個循環，所以線路同線路之間嘅轉換理論上有無限個可能性，下便個表列出咗各線路之間嘅直接轉乘車站（空白即係冇直接轉乘車站，部份係未開通）：

## 睇埋
* 港鐵轉線車站一覽
* 廣州地鐵轉線車站一覽
八寶奇兵

《**八寶奇兵**》（英文：**They Came to Rob Hong Kong**）係1989年出嘅香港動作喜劇電影，由霍耀良執導，主角包括石天、邱淑貞、吳君如同曾志偉。

## 演員

* 石天
* 吳君如
* 曾志偉
* 邱淑貞
* 梅愛芳
* 柏安妮
* 成奎安
* 陳敬
* 馮淬帆
* 錢小豪

* 張耀揚
* 陳輝虹
* 楊雄
* 金燕玲
* 藍潔瑛
* 劉天瑜
* 惠英紅
* 錢昇瑋
* 曹查理
* 林華勳

* 楊菁菁
* 司馬燕
* 廖偉雄
* 張采眉
* 羅樹琪
* 田啟文
* 夏國榮
* 尹相林
* 曹榮
* 蔡國強

* 譚偉民
* 曾醒光
* 衛青
* 劉崇峰
* 張榮祥
* 林志泰
* 馬玉成
* 蔡憲章
* 黃劍斌
* 凌志華

## 出面網頁
* 香港影庫（HKMDb）上面《八寶奇兵》嘅資料
* Hong Kong Cinemagic網站上面《八寶奇兵》嘅資料
* 
* LoveHKFilm.com網站上面《八寶奇兵》嘅資料
寶血會上智英文書院

**寶血會上智英文書院**（**Holy Trinity College**，HTC）係位於香港石硤尾一間Band 1A天主教女子中學。

## 學校名
英文校名「Holy Trinity」係指天父、聖子同埋聖神。

## 學校歷史
寶血會上智英文書院喺1966年成立。喺2016年3月，上智喺學校舉行咗50周年紀念開放日。

## 校歌
Happy we in love united,
Of the Holy Trinity.
And of Mary, ever Virgin Daughter, Mother; Spouse is She.
Through her gracious intercession May the God head, One in Three,
Make us diligent and loyal, Strong in Faith and Purity.
Striving onwards, Striving upwards.
Let us never cease to be,
Daughters worthy of our Alma Mater,
Holy Trinity.
When temptations dark surround us,
we will always mindful be
of the Precious Blood of Jesus shed for us upon the Tree;
Blood that ope'd the gates of Heaven where we hope one day to See,
All our teachers and companions Worshipping the Trinity.
Striving onwards, Striving upwards.
Let us never cease to be,
Daughters worthy of our Alma Mater
Holy Trinity.

## 校訓
*智——尋求真理，辨別善惡嘅襟懷
*仁——善良唔在乎回報嘅心
*勇——願意承擔責任，敢於嘗試
*達——實現潛能同使命
廣州地鐵轉線車站一覽

**廣州地鐵轉線車站一覽**：由於廣州地鐵線路可以組織成好多個循環，所以每條路線間嘅轉換理論上有無限個可能性，下邊個表列出咗各路線之間嘅直接轉車嘅站（空白即係冇直接轉車嘅站）：

## 按路線

## 按車站

***[[公園前站 (廣州)|公園前站]]（1號綫、2號綫）、[[彩虹橋站]]（8號綫）、[[天河公園站]]（13號綫）**：乘客需要喺本站出站或轉車時，需要喺列車向前行嘅右邊棟門落車，中間樓梯轉車，兩邊出站。
***[[林和西站]]、[[廣州塔站 (地鐵)|廣州塔站]]**：APM綫同3號綫嘅兩個轉乘站，由於APM用嘅係獨立一票制計費系統，所以乘客唔可以喺呢度搞里程累計轉車，必須出閘後到另一條綫嘅站廳重新入閘。

## 睇埋
* 港鐵轉線車站一覽
* 深圳地鐵轉線車站一覽
賓特拿

**尼克拉斯 賓特拿**（，）係丹麥職業足球員，踢前鋒，宜家踢緊哥本哈根。佢踢過阿仙奴、伯明翰（外借）、新特蘭（外借）、祖雲達斯（外借）、禾夫斯堡、諾定咸森林同埋洛辛堡。

## 出面網頁
* 
* 
* 
* 
* 賓特拿 （丹麥話）
五虎將

**五虎將**可以係指：

## 人

### 史實人物
* 嘉定五虎將：五位輔佐阮福映奪取皇位嘅將軍，包括阮文張、阮文仁、黎文悅、阮黃德、張晉豹
* 臺灣歌仔戲五虎將：包括蕭守梨、蔣武童、喬財寶、陳春生、蘇登旺
* 無綫五虎將：1980年代香港娛樂圈五位無綫電視男藝人，包括湯鎮業、黃日華、苗僑偉、劉德華、梁朝偉

### 小說人物
* 《三國演義》嘅五虎將，包括關羽、張飛、趙雲、馬超、黃忠
* 《水滸傳》嘅五虎將，包括關勝、林沖、秦明、呼延灼、董平
* 《狄青演義》、《五虎征西》、《五虎平南》嘅五虎將，包括狄青、石玉、張忠、李義、劉慶
* 《大明英烈傳》嘅明朝開國五虎將，包括徐達、湯和、常遇春、胡大海、沐英

## 影視作品
* 五虎將 (電影)：1974年邵氏電影公司電影
* 五虎將 (電視劇)：1984年無綫電視劇集
* 五虎將之決裂：1990年港產片
男人之苦 (電影)

《**男人之苦**》（英文：**Man in Blues**）係2003年出嘅香港搞笑劇情電影，由葉偉英執導，主角包括黎耀祥同陳松伶等等。

由於有好多過於色情鹹濕嘅場面，所以呢套戲已被限定為三級片。

## 演員
* 黎耀祥
* 陳松伶
* 曹查理
* 任港秀
* 李兆基
* 八兩金
* 成珈瑩
* 九紋龍
* 鄭恕峰
* 陳樹幟
* 林華勳
* 楊志尉
* 吳威信
* 朱潔儀

## 出面網頁
* 香港影庫（HKMDb）上面《男人之苦》嘅資料
* Hong Kong Cinemagic網站上面《男人之苦》嘅資料
*
東方紅

**東方紅**（）可以指：
* 東方紅濕地國家級自然保護區 
* 東方紅 (歌)，一首讚頌毛澤東嘅陝北民歌 
* 東方紅 (音樂劇)，一部讚頌中國共產黨，尤其讚頌毛澤東嘅大型音樂舞蹈史詩，1964年首次公演
* 東方紅1949，大陸電視劇
* 東方紅人造衛星系列，中國一系列嘅人造衛星
** 東方紅一號，中華人民共和國發射嘅第一粒人造衛星
* 中國鐵路嘅液力傳動柴油機車系列之一 
* 東方紅藥業，香港一間中藥企業集團公司 
* 東方紅站，位於虎林市同埋饒河縣之間嘅密東鐵路終點站
* 東方紅影劇院，即係大華大戲院
* 東方紅廣場，位於甘肅蘭州嘅中央廣場

此外，大陸地區亦有唔少名為東方紅嘅鄉鎮村屯，係典型嘅紅色地名：
*東方紅鄉，黑龍江鶴崗東山區嘅鄉
*東方紅鎮，多處
*東方紅村，多處
威利蔴街

**威利蔴街**（**Wilmer Street**），又寫成**威利麻街**，係香港島中西區一條街道，嚮西營盤近上環之間，南面接皇后大道西近皇后酒店，西近將來港鐵港島綫西延西環站西湖里出口，北去到一洲國際廣場，當地有一線香港小巴總站去九龍，中段近住海味街德輔道西西營盤段。

## 附近
*西蒲189嘉里建設建築地盤
*李陞街遊樂場
*國家醫院
*贊育醫院
*香港佐治五世紀念公園

## 交通
* 香港過海隧巴104線
* 新巴H1線（人力車觀光巴士）

## 出面網頁

* Google地圖：威利蔴街
Lego

**Lego**可以指：

* 樂高：一樣塑膠製積木玩具
* 樂高集團：出產「樂高」嘅公司
灝景灣

**灝景灣**（Villa Esplanada）係香港新界青衣島東北岸嘅私人樓，喺牙鷹洲街8號。以前係牙鷹洲華潤油庫同埋填海地。

屋苑分3期總共10座樓，第1至第3座係第一期，第5至第7座係第二期，第8至第11座係第三期。

灝景灣有個商場仔，入面有新星海鮮酒家、華潤萬家超級市場同Hair Artist等舖。學之園幼稚園喺商場下面。

屋苑係永達利物業管理（華潤集團子公司）做物業管理。

## 鄰近
*青宏苑
*港鐵青衣站
*青衣城
*青衣游泳池
*中華基督教會燕京書院
*牙鷹洲變電站
*長發邨
*長安邨

## 出面網頁

*灝景灣第二期官方網站
*灝景灣第三期官方網站
*華潤油庫舊照
李祘

**李祘**（祘係算嘅異體，；；），字**亨運**（；형운），號**弘齋**（），史稱**朝鮮正祖**（；*Joseon Jeongjo*），係大朝鮮國第22代國王，1776年-1800年在位。佢政績包括整理大朝鮮國嘅法典，同埋起水原城。

## 世系圖

## 睇埋
* 李昑（朝鮮英祖）
* 李裪（朝鮮世宗）
* 興宣大院君

## 出面網頁
* 朝鮮正祖:Navercast
* 朝鮮正祖
元均

**元均**（，）係一位朝鮮國嘅軍人。佢喺朝鮮之役期間做過海軍嘅指揮官，亦曾經兩次做過三道水軍統制使。佢嘅字係**平仲**，亦都封咗做**元陵府院君**。

## 出面網頁
* 元均
* 元均
* 元均

類:朝鮮政治人
類:朝鮮軍人
曾偉雄

**曾偉雄**（Andy Tsang Wai Hung，）係前香港警務處處長，2011年1月11號上任，到2015年5月4號退休，亦係香港回歸以來成為出任期最長香港警務人員，
## 學生時代
曾偉雄喺高主教書院預科畢業，做過書院嘅中文學會秘書。

## 警隊生涯
曾偉雄1978年加入警隊，入過毒品調查科，未上任警務處處長嘅時候係人事及管理部副處長。

### 上任處長
2011年1月11號上任，佢接替鄧竟成成為新任香港警務處處長。佢曾經係3月6號嘅反財政預算案遊行後，向記者講過「為咗執法，向示威人士道歉係天方夜譚」。但係對嗰啲「愛字頭」嘅左派團體做嘅暴行行為，渠就顯得好斯文。

### 被免職
到2015年5月4號退休，國務院任命接替嘅盧偉聰，並免去曾偉雄嘅警務處處長職務。

## 選舉經歷
喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。

## 部分公職
* 第十四屆全國政協香港委員(特邀香港人士)
## 私人生活
曾偉雄已婚，有一對仔。佢本身喺九龍塘基堤道擁有一個單位，上任警務處處長之後搬走咗現居住大埔康樂園。

## 睇埋
* 你哋冇做錯到 ‎ 

## 參考


類:香港警察
類:全國政協香港委員

類:高主教書院舊生
許穆

**許穆**（；），字**文甫**、**和甫**、號**眉叟**、**台領老人**、諡號**文正**，係大朝鮮國後期文臣、政治人、儒學者、畵家、性理學思想家。李朝後期禮訟論爭嘅主要人物、南人黨嘅急進派同首領。西人黨領首宋時烈嘅政敵之一。

## 著作
* 經禮類纂（1647） 
* 東事（1667） 
* 淸士列傳（1667） 
* 經說（1677） 
* 眉叟天字文 
* 檀君世家 
* 邦國王朝禮 
* 正體傳重說 
* 眉叟記言（1689） 
* 心學圖：圖畵解錫法書
* 堯舜禹傳授心法圖
* 許穆手稿本
* 頭陀山記 

## 參考

## 出面網頁

* 許穆:Naver
* 許穆
* 許穆

類:大朝鮮國政治人

類:大朝鮮國畫家
類:大朝鮮國詩人
尹善道

**尹善道**（，），字**約而**、號**孤山**、**海翁**、諡號**忠憲**，係大朝鮮國後期文臣、政治人、儒學者、音樂家、性理學思想家。南人黨嘅急進派成員。

## 著作
* 孤山先生遺稿 
* 別集 
* 藥和劑

## 參考

## 參見
* 鄭逑
* 南人
* 許穆
* 尹鑴
* 宋時烈
* 宋俊吉

## 出面網頁

* 孤山尹善道 記念館 
* 윤선도를 사랑하는 사람들의 모임 
* 尹善道 

類:大朝鮮國政治人

類:大朝鮮國畫家
類:大朝鮮國詩人
洪都拉斯

**洪都拉斯**（）係中美洲一個共和國，之前叫**西班牙洪都拉斯**，唔同英屬洪都拉斯（家下嘅伯利茲）。國接壤西面危地馬拉，西南嘅薩爾瓦多，東南嘅尼加拉瓜，南面貼太平洋嘅豐塞卡灣，北面有洪都拉斯灣。

洪都拉斯有幾個重要土著文化，出名有瑪雅。16世紀西班牙征服之後推動西班牙話同佢嘅習俗。1821年西班牙統治結束，成為獨立共和國。

洪都拉斯面積約莫11.25萬平方公里，2016年人口911.3萬。首都係特古西加爾巴。礦物生產，熱帶生果，國際市場服裝出口為之注目。

## 出面網頁

* Honduras Travel  
* 
* 
* 
* 
* 
*
李舜臣

**李舜臣**（韓文：이순신；）係韓國李氏朝鮮軍人、朝鮮之役期做李氏朝鮮水軍持揮官。初任·3任三道水軍統制使。字**汝諧**、諡號**忠武**、爵**德豊府院君**。

## 著書
*《亂中日記》（난중일기）
*《忠武公李舜臣全書》（충무공이순신전서）

## 參考

## 出面網頁

* 忠武公 李舜臣
* 忠武公 李舜臣
* 李舜臣
開曼羣島

**開曼群島**（又有人譯做*凱門群島*）係英國響西印度群島嘅一笪海外屬地，由大開曼、小開曼同埋開曼布拉克3個島組成。開曼群島係世上第四大離岸金融中心，亦係著名嘅潛水勝地。

## 出面網頁

* 
*
未來特警

《**未來特警**》（日文：特警ウインスペクター；英文Tokkei Winspector）係一套日本電視劇，1990年由日本電視台播出。香港無綫電視喺1991年播出第一段，1993年播出第二段。
青島啤酒

**青島啤酒**（、、）係中國歷史最長嘅啤酒牌子之一。

1903年，由嚟自德國嘅生意人投資40萬馬克喺青島成立咗「日耳曼啤酒公司青島股份公司」，用德國嘅釀造技術同埋原料，喺中國生產德國風味嘅啤酒，主要供應畀啲喺中國嘅德國人同埋其他外國人。

1914年，第一次世界大戰爆發，日本仔侵佔青島。1916年，日本仔攞咗德國生意人嘅股份，再買咗英國生意人嘅股份，將公司名改做「大日本麥酒株式會社青島工場」。1945年日本打敗仗，工廠由青島市政府派人接管，改名做「青島啤酒公司」。

1990年代初，通過同另外三間工廠嘅合併，成立咗股份制公司，改名做「青島啤酒股份有限公司」。1993年7月，青島啤酒H股喺香港招股上市，成為第一批去香港上市嘅中國企業之一。

## 產品
* 青島啤酒
* 山水啤酒
* 嶗山啤酒等等

## 出面網頁
* 官方網頁
* 青島國際啤酒節
春田花花同學會

《**春田花花同學會**》係一部港產片，2006年1月26號喺香港上映，導演係趙良駿，監製係陳可辛同謝立文，片長92分鐘。電影由動畫同真人演出組合而成，故仔講「春田花花幼稚園」一班小朋友大個咗之後喺社會入面做嘢嘅情況。電影入面嘅歌《齋鹵味》由指揮葉詠詩同香港小交響樂團一齊演出。

## 演員
* 鄭中基
* 陳慧琳
* 梁詠琪
* 黃秋生
* 曾志偉
* 何超儀
* 余文樂
* 吳彥祖
* 林海峰
* 吳鎮宇
* 謝霆鋒
* 房祖名
* 苗僑偉
* 張達明
* 方力申
* 梁洛施
* 楊愛瑾
* 黎耀祥
* 杜可風
* 周筆暢
* 張致恆
* 傅穎
* 陳柏霖
* 張靚穎

## 出面網頁
* '''春田花花中華博物館'''  香港電台電視部 外判節目
* 
* 
* 
* 
* 
* 
* 
*
春田花花中華博物館

《**春田花花中華博物館**》係一輯香港電台電視部嘅外判節目，2006年4月22號夜晚七點喺無綫電視翡翠台首播，通過麥嘜、麥兜等等本土卡通人物，以通俗、娛樂手法宣揚中華文化。

## 創作人
* 作者：謝立文、麥家碧
* 配音：謝月美、黃秋生、林海峰、The pancakes、張正中、郭君彥（麥兜）、葉心怡、林二汶、羅瑋琛、蔡政男、羅月琛

## 播映時間
* 4月22號《清潔！清明！情！》
* 4月29號《庭院．月．團圓》
* 5月6號 《禾．和味．中和》
* 5月13號《自立．龍．端陽》
* 5月20號《中國小朋友》

## 攷
* 《春田花花中華博物館》網上專頁 
* 《春田花花中華博物館》 香港電台電視部外判節目 
*清潔清明晴 
*庭園月團圓
*禾和味中和
*自立龍端陽 
*中國小朋友
非誠勿擾

《**非誠勿擾**》係2008年12月導演馮小剛執導嘅一部賀歲喜劇電影。齣電影男主角係葛優，而女主角就係舒淇，其他演員包括方中信、胡可、徐若瑄、馮遠征、范偉等等。齣電影以輕鬆幽默嘅基調，講一個海歸回國徵婚嘅故仔。
添馬站

**添馬站**（以前叫做**天馬站**，）係港鐵一個建議緊嘅地鐵站，喺香港港島中西區嘅金鐘添馬，金鐘站北邊，係東涌綫同將軍澳綫嘅轉車站，最快2026年起。個站嘅北面而家係中環灣仔填海區嘅一部份；車站嘅南面係政府總部同立法會綜合大樓，都係未來呢個站主要嘅客源，到時呢個站就會變做港鐵將軍澳綫第一個喺中西區嘅車站。如果跟住計劃，個站應該同新政府總部一齊起。但係自從2001年美國發生911事件之後，政府擔心將政府總部大樓起喺地鐵站上面會令恐怖份子有機可乘，影響咗個站同北港島綫嘅興建。
1944年夏季奧林匹克運動會

**1944年夏季奧林匹克運動會**，係第13屆現代奧林匹克運動會，亦同1940年一樣係冇真正搞到嘅一屆現代奧運會。

第二次世界大戰爆發之前，國際奧林匹克委員會揀定咗呢屆奧運會會址，申請搞呢屆奧運會嘅有倫敦、雅典、布達佩斯、底特律、洛桑同埋滿地可六個城市。

1939年7月6號至9號國際奧委會倫敦會議就揀咗倫敦做會址。但係，1939年9月1號，二次大戰歐戰部份正式展開，直到1944年場仗都未打完，呢屆奧運會唯有唔搞，直到四年後先至復辦。

## 睇埋
* 1948倫敦奧運會
2012 (搞清楚)

**2012**除咗係阿拉伯數字之外，亦可以係：

* 2012年
* 《2012》，又譯《2012末日預言》：2009年美國科幻災難片
哈爾濱啤酒

**哈爾濱啤酒集團有限公司**（**哈啤**，）係中國最早嘅啤酒製造商，佢哋生產嘅「哈爾濱啤酒」係中國最早嘅啤酒牌子，到而家重係風行中國各地。

1900年，俄國生意人開咗中國第一間啤酒廠——烏盧布列夫斯基啤酒廠，正式生產「哈爾濱啤酒」。後來酒廠先後畀捷克人、中國人同日本仔經營過。1950年，「哈爾濱啤酒廠」由蘇聯紅軍交咗畀中華人民共和國政府。

2002年，哈爾濱啤酒集團有限公司喺香港交易所主板招股上市。但係到2004年就畀美國釀酒商Anheuser-Busch收購咗99.66%股權，然後將公司私有化咗。

## 主要牌子
### 哈啤系列
哈啤集團總公司嘅產品都叫做「哈爾濱啤酒」或者「哈啤」，再根據唔同嘅原料、製造過程、口感改成唔同嘅名，主要有：

* 清爽 
* 淡爽 
* 勁爽 
* 特製超鮮 
* 小麥王 
* 1900經典 
* 冰純

### 其他牌子
主要係哈啤集團各間分公司嘅產品，即係哈啤集團收購咗各地啤酒廠之後保留嘅原牌子，例如泉雪啤酒。

## 攷

## 出面網頁
Thijs Zonneveld

**Thijs Zonneveld**（）係荷蘭前職業單車手。家下做記者同作家。

## 獎
*2004年：Ronde van de Gard 攞第一。
*2005年：Volta Ciclista Internacional a Lleida 得第三。

## 書
*Dit is onze tijd（家下係我哋嘅，2008年)
*De ereronde van de eland（麋鹿贏嗰圈，2009年）
*Koos, Kenny en Johnny（古治，肯尼同莊尼，2010年）

## 有名
2011年8月 Thijs 寫專欄新聞 nu.nl 話如果荷蘭有座山就好，講笑咁講要起座山，令至喺荷蘭起座人造山嘅諗法。

## 拎
*佢個網站
何佩珉

**何佩珉**（，，）係香港女藝人，無綫電視前藝員。

## 簡歷
何佩珉5歲開始習武，練嘅係，專長係刀、槍、拳。佢喺畢業。2011年，何佩珉以20歲嘅年紀 參加無綫電視搞嘅《功夫新星》節目，攞到香港區冠軍同「全球功夫新星」冠軍，之後加入無綫電視，主要拍電視劇。佢2022年6月離開無綫電視。

## 演出
### [[劇集]]（[[無綫電視]]）
*2012年：《東西宮略》飾 姬妾
*2012年：《雷霆掃毒》飾 助手
*2012年：《幸福摩天輪》飾 淑賢
*2013年：《衝上雲霄II》飾 接待員
*2013年：《神鎗狙擊》飾 PPJ職員
*2014年：《廉政行動2014》飾 童裝店售貨員
*2014年：《愛·回家》飾 Lily
*2014年：《寒山潛龍》飾 霞
*2014年：《我們的天空》飾 義務老師
*2014年：《忠奸人》飾 護士
*2014年：《使徒行者》飾 議員助理
*2014年：《再戰明天》飾 曹泳倩
*2014年：《飛虎II》飾 曼（Mandy）
*2014年：《八卦神探》飾 Johnson
*2015年：《四個女仔三個BAR》飾 記者
*2015年：《天眼》飾 女劫匪
*2015年：《潮拜武當》飾 荳荳
*2015年：《拆局專家》飾 刀手
*2015年：《無雙譜》飾 木
*2015年：《愛·回家》飾 洪桂英（第899-900集）
*2015年：《東坡家事》飾 菁菁
*2016年：《火線下的江湖大佬》飾 女CID（第10集）
*2016年：《殭》飾 殭屍（第25-26集）
*2016年：《愛·回家之八時入席》飾 服裝部助手（第88-89集）
*2016年：《城寨英雄》飾 木蘭花姊（第9集）
*2016年：《律政強人》飾 琳助手（第27集）
*2016年：《幕後玩家》飾 登報記者
*2017年：《親親我好媽》飾 Mandy
*2017年：《與諜同謀》飾 CS職員
*2017年：《使徒行者2》飾 檸七
*2017年：《老表，畢業喇！》飾 推銷員（第29集）
*2017年：《誇世代》飾 Winnie
*2017年：《溏心風暴3》飾 Winnie（第35、39集）
*2018年：《三個女人一個「因」》飾 職員
*2018年：《果欄中的江湖大嫂》
*2018年：《宮心計2·深宮計》
*2018年：《特技人》
*2018年：《飛虎極戰》
*2019年：《荷里活有個大老千》
*2019年：《包青天再起風雲》

### [[網絡劇]]（[[big big channel]]）
*2017年：《降魔的番外篇 - 首部曲》飾 蘭桂坊女郎

### 綜藝節目（[[無綫電視]]）
*2011年：《功夫新星》（參賽者）
*2011年：《》（嘉賓）
*2014年：《》（主持）
*2014年：《》（嘉賓）
*2015年：《Think Big 大明星》（星級評委）
*2015年：《》（嘉賓）
*2016年：《姊妹淘》（嘉賓）

### [[電視]][[電影]]（[[無綫電視]]）
*2018年：《網戰》 飾 Natalie

### [[網絡劇]]
*2019年：《性敢中環》飾 安怡替身

### [[電影]]
*2015年：《辣警霸王花》飾 豪哥
*2017年：《空手道》飾 平川真理（武術替身）

### [[音樂錄像|MV]]
*2016年：《追夢者》

## 參考


## 出面網頁
* 
* 
* 功夫新星 - 影片 - 參賽者簡介 - 9號何佩珉 - tvb.com
* 何佩珉@功夫新星 | Facebook
* 無線《全球功夫新星》 大馬周董奪“最具型格大獎”
* 何佩珉・騰訊微博
江榮暉

**江榮暉**（原名**江明輝**，，）係香港電視劇演員，第十四期無綫電視藝員訓練班畢業，1987年加入無綫電視。而家係無綫電視基本藝人合約男藝員，亦係香港明星足球隊成員。

## 演出作品
### 電視劇（[[無綫電視]]）
*1987年 城市故事
*1988年 老子萬歲
*1988年 太平天國 飾 阿祿
*1989年 義不容情
*1989年 蓋世豪俠 飾 常貴（太子侍衛）
*1990年 阿二一族
*1990年 戀愛快拍
*1990年 午夜太陽 飾 方子健
*1991年 怒海孤鴻 飾 陳蝦妹
*1991年 未婚爸爸
*1991年 卡拉屋企 飾 鄧仁興
*1992年 重案傳真 飾 麥基
*1992年 血濺塘西
*1992年 巨人 飾 洪耀揚
*1992年 大賭場
*1993年 愛生事家庭 飾 劉少堂
*1994年 烈火狂奔 飾 林俊邦
*1994年 天子屠龍
*1995年 O記實錄 飾 恐龍
*1996年 聊齋之古劍幽靈 飾 木興
*1996年 聊齋之狐仙報恩 飾 喜兒
*1996年 笑傲江湖 飾 英白羅
*1996年 殭屍福星
*1997年 苗翠花
*1997年 男人四十打功夫 飾 丁一全
*1997年 狀王宋世傑 飾 小德張
*1998年 緣來沒法擋
*2007年 緣來自有機 飾 蔡嘉荣
*2008年 古靈精探 飾 施厚德
*2008年 甜言蜜語 飾 張德
*2009年 畢打自己人 飾 喪貓
*2010年 戀愛星求人 飾 余標
*2010年 蒲松齡 飾 葉自鳴
*2010年 讀心神探 飾 王曉東
*2011年 誰家灶頭無煙火 飾 戴司卿（大師兄）／戴司梅
*2011年 團圓 飾 Eric
*2012年 缺宅男女 飾 Peter
*2012年 法網狙擊 飾 艾家蔭
*2013年 女警愛作戰 飾 田老闆
*2013年 好心作怪 飾 林鏡
*2013年 愛·回家 飾 梁彥昌
*2014年 單戀雙城 飾 球
*2015年 愛·回家2 飾 林忠有
*2015年 鬼同你OT 飾 黎希和
*2016年 來自喵喵星的妳 飾 裘貴奇
*2018年 大帥哥 飾 北野友
*2020年 大醬園 飾 夏冬

## 出面網頁
*https://eastweek.my-magazine.me/main/66843
*https://topick.hket.com/article/2209983/%E3%80%8A%E7%BE%A9%E4%B8%8D%E5%AE%B9%E6%83%85%E3%80%8B%E6%B8%AF%E5%A4%A7%E5%9B%9B%E5%8A%8D%E4%BF%A0%E9%9A%9B%E9%81%87%E8%BF%A5%E7%95%B0%E3%80%80%E6%B1%9F%E6%A6%AE%E6%9A%89%E4%BB%8D%E6%B4%BB%E8%BA%8D%E5%B9%95%E5%89%8D%E6%88%90%E9%95%B7%E9%9D%92%E7%B6%A0%E8%91%89%E7%8E%8B
* 
* 
*
袁嘉敏

**袁嘉敏**（**Candy Yuen Ka Man**，）係香港女藝人，2009年度香港小姐最上鏡小姐，曾經係無綫電視藝員，之後做過電影演員。

## 簡歷
袁嘉敏自初中開始留學澳洲墨爾本，讀完墨爾本大學傳理系學士一年級之後返返香港，喺香港大學讀比較文學系學士。畢業後佢喺陳可辛嘅電影公司做過發行工作，2009年經陳可辛嘅伴侶吳君如推薦參加香港小姐，做咗決賽10位佳麗之一，最後雖然攞到最上鏡小姐，但入唔到三甲。2010年佢正式簽約做無綫電視藝員，拍過幾套電視劇，2013年轉投太陽娛樂文化，主力拍電影，2017年約滿後轉型做KOL，間唔中仍然有幕前演出。

## 演出

### 電視劇（ViuTV）
*2020年：《好人好姐》飾 美容院太太 （第11集）
*2020年：《熟女強人》飾 節目主持 （第1集）

### 電視節目（ViuTV）
*2025年：《怨女俱樂部》第32-33集嘉賓

### 電視劇（無綫電視）
*2011年：《潛行狙擊》 飾 丁敏

### 電視節目（無綫電視）
*2009年： 《民峰學院》（無綫生活台）
*2010年： 《古怪屋》（無綫生活台）
*2011年：《東張西望》

## 出面網頁
* 9號 - 袁嘉敏 - 2009香港小姐競選 - tvb.com
戴耀明

**戴耀明**（，）係香港演員，喺亞洲電視出道，後嚟轉投無綫電視，已經十幾年，而家係無綫電視基本藝員合約男藝員。

戴耀明喺無綫電視做嘅都係戲份唔多嘅綠葉演員，一直到2005年嘅《秀才遇著兵》做「四大名捕」「毛士生非」之中嘅茅士，戲份先至開始越嚟越多。

## 演出

### 電視節目（無綫電視）
*2017年：《最緊要好玩》演出
### 電影
*2025年：《麻雀女王追男仔》

## 出面網頁
* 
* 
* 
* 
* 
* 戴耀明-香港偶像劇場
Android (搞清楚)

**Android** 可以指：
* 人形機械人，個樣好似人嘅機械人。
* Android，畀手提電話同平板電腦用嘅操作系統。
* Android (藥)，有類固醇 methyltestosterone 嘅藥名。
* Android (戲)，1982年由 Aaron Lipstadt 導演嘅戲。

## 睇埋
* :en:Droid (disambiguation)
賽義夫阿剌伯卡達菲

**賽義夫·阿剌伯·卡達菲**（；）係卡達菲冇咁知名嘅一個仔，排第六。

賽義夫喺利比亞首都的黎波里出世。根據利比亞當局話，賽義夫喺2011年4月30號同卡達菲三個孫因為住嗰度受到北大西洋公約組織聯軍空襲而死咗，得年29歲。

## 出面網頁
潘凱盈

女魔術師**Queenie Poon**（**潘凱盈**，又叫**Queenie 姐姐**同“魔法小Q”）香港出世，係香港少有既女魔術師。中學分別係嘉諾撒聖家書院同香港真光中學度讀書。

Queenie係2006年讀緊香港理工大學其間已經係魔術學會既榮譽顧問，由於果時香港好少有女魔術師, 所以有唔少媒體新假期 同明報 星島日報 無綫電視 互動電視 iTV都搵佢做過訪問。

2008年開始, Queenie姐姐重做埋香港青少年魔術團既 主席，2010年，Queenie姐姐升格為評判級魔術師，分別幾次同名人張繼聰、𡃁模A.LinDaDa一起在評判席上坐。2011年6月開始，Queenie姐姐重係aTV兒童節目《通識小學堂》: Funny Magic度做左魔術主持，每個禮拜有一集出街，主要教大家表演簡單有趣既魔術，仲會邀請唔同年齡既魔術師或者愛好者上去訪問同表演。2012年1月1日，Queenie姐姐轉投TVB，主持《放開ICU》既LIKE Magic 環節，到而家已經播左超過50集!

## 媒體報導
* 東方日報港聞版我要讚讚你：魔界天使秘技全奉獻
* 新假期608期報導潘氏首演變衣藝人環節
* 無綫電視資訊節目-《激優一族》訪問
* TVB《放學icu》魔術環節LIKE Magic
* 互動電視 iTV專題訪問 – 一個女魔術師的誕生
* 星島日報訪問
* 新假期412期訪問

## 出面網頁
* 我要讚讚你：魔界天使秘技全奉獻 - 東方日報
* 通識小學堂-Queenie姐姐教魔術 
* 西九龍中心 魔法擂台激鬥日同口靚模A.Lin DaDa做比賽評判同表演幻象魔術
* 與張繼聰一齊做學界魔術比賽評判
* 社會企業My Concept - 詹瑞文代言人委任典禮 擔任魔術顧問 同詹Sir一齊表演火魔術
* 香港青少年魔術團 主席的話
GNU

**GNU**係一套免費軟件，由Richard Stallman創始，原先嘅焦點係用喺自由軟件基金會（FSF）。
系統嘅基本成分包括GNU編譯器彙集（GCC）、GNU Binary Utilities（binutils）、GNU C 函式庫（glibc）同埋GNU Core Utilities（coreutils）。

## 睇埋
*GNU通用公眾特許條款

## 出面網頁
* 官方網頁
賽義夫卡達菲

**賽義夫·伊斯拉姆·穆阿邁爾·卡達菲**（，）係利比亞領導人卡達菲第二任老婆所生嘅第一胎，排行第二。畀人認為係卡達菲嘅接班人。

佢係一位工程師、政治人，去過瑞士、奧地利、英國等國留學，識講英文、德文同法文。

喺2011年利比亞內戰入面，佢一直扮演重要角色，重率領卡達菲嘅支持者打擊反對派。2011年8月21號，利比亞國民解放軍聲稱佢已經畀人拉咗，但係兩日之後嘅朝頭早，佢出面向西方記者表示自己行動自由，冇畀人拉到。

## 出面網頁
張苞

**張苞**（）係三國時代將領張飛大囝，早死。可能早死過張飛，因為佢阿爸嘅爵位係傳咗畀細佬張紹。

## 虛構
喺三國演義寫佢參與過伐吳之戰（夷陵之戰）同埋諸葛亮北伐，但事實上佢冇打過呢啲仗。
鄧忍光

**鄧忍光**（，）係香港政府官員。

佢畢業於長沙灣天主教英文中學，1987年7月加入政務職系，2010年4月晉升做首長級乙一級政務官。2011年9月9號俾特區政府委任做廣播處處長，接替2月約滿離任嘅黃華麒，委任喺15號生效。

2015年8月20號鄧忍光被任命為海關關長。2017年6月22號，佢獲委任為政制及內地事務局常任秘書長，同年7月19號履新。

## 攷
鄧浩光

**鄧浩光**（，）係香港前無綫電視、亞洲電視、兼兩棲影視演員同埋主持人。中學喺聖若瑟書院讀書，以前係香港泳手，有「飛魚王子」之稱，去到2005年10月，佢離開無綫電視依家嘅主持人同埋演員行列，息影後、鄧浩光喺現時任職顏福偉旗下嘅和興白花油，擔任業務拓展經理（而家係營業組市場部經理）一做到2019年退休離職，係並未有開始之前，其後於就重要嘅喺公司廣告內入面演出。

## 參考

類:香港主持人

類:香港電影男演員
大連史

**[[大連]]**地區至少有17000年嘅人類活動**史**。早喺6000年前，人類就開發咗大連地區。

## 概説
大連地區先後歷經咗9個民族政權嘅統治，分別係漢族（包括漢族前身）嘅燕、秦、西漢、新、東漢、魏、西晉、唐、明，鮮卑族嘅前燕，氐族嘅前秦，扶餘族嘅高句麗，契丹族嘅遼，滿族（包括滿族前身）嘅金、清，蒙古族嘅元，俄羅斯族嘅俄羅斯同埋大和族嘅日本。大連地區冇歷經過俾佢統治嘅主要政權，除咗夏商周，重有東晉、南北朝、隋、宋同埋中華民國。

## 神話時代
考古發掘表明，大連遠古時期逐漸南下嘅廟後山人同埋金牛山人，多居住喺大連地區中部丘陵山地，以捕獵採集為生；北上嘅山東半島古人，就多居住喺島嶼或沿海地區，以捕魚採貝為生。至夏商之際，先民開始向河谷平川地帶發展，農耕同畜牧業成為主要謀生方式。其時，嚟自山東半島嘅影響越嚟越大，佢嘅文化類型同山東半島有明顯嘅相似之處。其間，即使大連地區人口唔多，但因有舟楫之利加之海洋資源豐富，自然形態多樣化，生產力發展水平已經同山東半島相近。

夏朝建立嗰陣，大連地區即使地廣人稀，但因為同山東半島聯繫密切並深受影響，開始進入青銅時代。以大嘴子遺址為代表嘅青銅時代遺址喺大連地區廣為分佈，多達七八十處。青銅器嘅廣泛應用，極大咁提高咗生產力，生產領域進一步擴大。先商第三代王相土由今日遼東一帶移居河南商丘，因懷戀故土，往返遼豫之間，開闢咗家下蓬萊至大連嘅航線，令大連同山東北部沿海地區嘅經濟文化交流日繁。大概喺公元前17世紀，商湯滅夏。至帝辛（紂）時期，大連地區社會已由地區性組織轉化為方國。家下營城子地區雙坨子遺址出土嘅輪制陶器等文物證明，山東岳石文化已影響到大連。

商末周初，家下大連地區建有多處石棚，係遼東半島石棚分佈最廣、類型最全、數量最多嘅地區，多數坐落喺河流附近嘅丘陵上，其中大石棚7座、中小石棚18處38座，主要分佈喺金州區同埋普蘭店、瓦房店、莊河三市。 金代遼東提刑使王寂《鴨江行部志》中對萬家嶺嘅「西山石棚」做咗記述。莊河大荒地石棚蓋石長7.50米，寬5米，係遼東半島石棚之最。石棚內出土有人骨同埋陪葬品，專家認為係青銅時代墓葬。石棚從石料嘅開採、磨製、運輸、設計建造等方面都有物理學、建築學、美學等研究價值，反映咗青銅時代大連地區嘅社會形態同埋生產力發展水平。

## 燕·秦·漢·新時代
春秋時期，大連地區青銅文化日趨繁榮，至今發現嘅遺址有近百處之多，代表性遺物係曲刃青銅短劍。公元前685年，齊桓公即位。齊桓公為開發遼東，向遼東地區批量移民，其間齊國重出兵伐山戎以救燕國，進一步確立咗霸主地位。齊靈公六年（公元前567年），齊國滅萊國（家陣膠東地區），齊控制區擴大到山東半島東部沿海。萊國人戰敗後，渡海逃亡，大規模移居遼東半島，大連地區人口有較大增長，官府喺移民區建立村社組織並派官吏管理。齊、萊居民嘅大批北徙，令山東同遼東嘅文化進一步交融，生產力發展水平迅速提高。此外，黃河下游一帶居民逢戰亂同埋荒年亦沿上述路線避難遼東，呢啲徙民部分喺大連地區定居，部分向東北腹地遷徙，逐漸形成咗由旅順至東北腹地嘅古道，商業同手工業隨之有咗一定發展，集邑中設有專門為交易嘅「市」，實行以物易物。大連地區出土嘅西周末、春秋時期嘅重要文物除青銅短劍外，重有銅鑿、銅斧、銅刀、銅矛、銅鏡同埋陶器等，為研究大連地區青銅時代嘅社會經濟提供咗有力嘅佐證。

齊桓公死後，諸子爭位，內亂不息，齊國漸失霸主地位，大連地區在內嘅遼東成為燕國領地，東周元王元年（公元前475年）春秋時期結束，中國社會進入戰國時代，大連地區嘅經濟社會亦隨之進入戰國紛爭時期。

自戰國時期燕昭王喺遼東設置「遼東郡」以嚟，一直到秦漢時期，大連地區都屬遼東郡轄區。西漢時期大連地區設置「遝氏縣」，三國時期又改稱「東遝縣」。

## 魏·晉·燕·秦時代
大連地區喺魏晉嗰陣稱三山，喺魏之前係由漢人公孫氏統治嘅遼東。晉指由漢人司馬氏統治嘅西晉，燕指由鮮卑人慕容氏統治嘅前燕，秦指由氐人苻氏統治嘅前秦。

## 高句麗·唐·遼·金時代
喺南北朝同埋隋朝統治嗰陣，大連地區一直處於扶餘人高氏統治嘅高句麗時代。唐朝初期，大連地區屬安東都護府積利州嘅轄區。大連地區喺唐朝嗰陣稱三山浦。遼代時大連地區屬東京遼陽府嘅轄區，係漢區，實行漢法。

## 元·明·清·俄羅斯時代
大連地區喺明清嗰陣稱三山海口、青泥窪口。1897年，俄國人開建咗呢個城市。當時沙俄設計師拎住法國巴黎嘅城建圖紙，諗喺東方再造就一個以廣場為主嘅城市，於是就嚟到中國大連，同佢起名「達里尼」，意思係遙遠嘅城市，一個遠離莫斯科同埋聖彼得堡嘅地方。

## 日本時代
1905年（明治38年），日本人佔領咗呢個城市，將「達里尼」改成「大連」。日本國關東州大連市，始於明治時代，歷經大正時代，亡於昭和時代。1945年（昭和20年），大連市俾蘇聯控制，1955年（昭和30年），俾中華人民共和國接管至今。

## 中華人民共和國時代
### 重要事件
*2011年8月14號，發生咗「大連抗議PX遊行」。
*2016年6月14號，發生咗「大連的士事件」。
*2016年8月5號，發生咗「大連華表事件」。

## 參考
廣東音樂

**廣東音樂**就係專指流行於廣東珠江三角洲一帶嘅器樂曲，形成於清末十九世紀中後期，而家喺廣州、台山、香港、澳門等地依然流行，亦稱為「**粵樂**」。好多樂曲係由粵劇過場音樂、民歌等等演變而來嘅。通常來講，廣東音樂音色清脆明亮，節奏活潑歡樂。

## 樂器同演奏技巧
樂器方面，廣東音樂早期常用嘅樂器有二弦、提琴、月琴、橫簫（即係笛子）同三弦，又稱為「五架頭」。由於二弦嘅聲音比較粗獷，後人叫佢做「硬弓」。1926年，喺上海長大嘅呂文成將滬人演奏嘅二胡傳入香港、廣州，並且改用鋼弦，今人稱之為高胡（又叫粵胡），高胡嘅音色比較細膩，所以又叫「軟弓」。高胡係主奏樂器，加埋揚琴同秦琴，稱為「三件頭」。除咗上述樂器，常用嘅樂器重有喉管、洞簫、椰胡、琵琶等等。敲擊方面就常用卜魚、沙的、碰鈴、木魚。由於廣東地區同外國通商較早，廣東音樂亦都受到西方音樂影響，有時會運用西方樂器，比如小提琴（又譯作「梵鈴」，violin）、色士風（saxophone）、木片琴、結他等等。

## 樂曲結構同演奏風格
廣東音樂嘅樂曲多數係器樂小品，結構短小，大多數樂曲一氣呵成，但亦有尐樂曲速度、板式（節拍）變化多端，好似《雙聲恨》、《昭君怨》等等。廣東音樂經常表現出跳躍嘅、活潑嘅旋律，例如經常大幅度嘅音高跳動。演奏者喺演奏時會即興「加花」，即係加上裝飾音，令旋律更加豐富。

## 著名音樂家及樂曲

著名嘅曲目有清末嚴老烈創作嘅《旱天雷》、《餓馬搖鈴》、《漢宮秋月》、《雨打巴蕉》等，民國1920年代呂文成創作嘅《平湖秋月》、《步步高》、《醒獅》，以及聶耳創作嘅《金蛇狂舞》等。余其偉、陳錦標、麥偉鑄等等近年亦試過創作廣東音樂。

廣東音樂有一點同其他中樂風格唔同嘅係，廣東音樂出到一批專職嘅作曲家寫歌。喺漢人歷史上，音樂方面嘅職業普遍都低賤一啲，例如琵琶女係妓藉，係一種「賤戶」，搞到多數民系嘅傳統音樂都係舊時曲牌，好少可會有作者署名；相比之下，歐洲人－無論西歐定東歐－喺呢方面好唔同，好似奧地利嘅莫札特同俄羅斯嘅柴可夫斯基都入得到宮廷嘅，音樂職業一啲都唔低賤。廣東音樂呢一點有少少畀歐洲影響到，音樂人嘅地位比較高，有好似嚴老烈、何氏三傑等嘅作曲家出到頭，有得喺啲作品嗰度署名。

## 廣東音樂曲目
* 旱天雷
* 三潭印月
* 餓馬搖鈴
* 漢宮秋月
* 雨打大蕉
* 賽龍奪錦
* 娛樂升平
* 平湖秋月
* 醒獅
* 步步高
* 金蛇狂舞
* 禪院鐘聲
* 分飛燕

## 睇埋
*廣東民族樂團
*古典樂

## 出面網頁
*廣東音樂多面睇 
*康樂及文化事務署－廣東音樂系列
九江十二坊

《**九江十二坊**》（前名《**九江意醲**》，）係香港無綫電視製作嘅電視劇，由林保怡、鍾嘉欣、江美儀、陳錦鴻同薛家燕領銜主演，監製黃偉聲，全劇25集。

## 睇埋
* 九江 (南海)
* 遠航九江酒業

## 拎
* 九江十二坊 - 主頁 - tvb.com
乞食牛肉

**乞食牛肉**（hashed beef）係種西菜，卽係濕炒肉片。牛肉整成碎片，同混雜菜炒埋上碟，因爲佢有汁，所以係濕炒。

## 註
臨豐街

**臨豐街**係香港九龍灣嘅一條街，同常怡道、宏照道、宏泰道交界。附近有MegaBox。
大連話

**大連話**係遼寧省大連市嘅方言，屬於膠遼官話登連片，佢冇普通話嘅陰平55調，普通話嘅陰平調除咗個別字讀成三聲調以外，大部分讀為31或311.5（一種稍帶有拖音嘅降調），而且鼻音比較重。佢同東北話係兩回事。

大連話屬漢藏語系、漢語族、官話、大岫片，畀稱為吸走啲日文、俄文、英文等外嚟語嘅蠔味（大連話叫「**海蠣子**味」）方言。

## 語音
雖地處東北，大連口音就冇東北人特有嘅「尼子味」，倒有幾份山東腔，同當地人多祖籍山東有好大關係。

大連話捲脷音畀改成平脷音，例如「肉」念「又」、「生」念「僧」、「春」念「村」、「孫」念「森」、「段」念「蛋」、「熱」念「葉」、「支」念「資」等，喺呢一方面有少少似廣東話。

再係陰平聲多發中低降聲，例如「中」、「開」、「風」、「經」、「刀」、「爭」、「音」、「腔」、「山」、「天」、「車」等等。

### 同普通話嘅對比

### 普通話冇嘅音節
***biǎng**（重未造字）-【前綴】通常用喺貶義名詞前，起到加強語氣嘅作用。
***piǎ**（重未造字）-【動】諷刺嘅意思。

### 聲母
#### 基本聲母

### 韻母
#### 基本韻母

#### 複合韻母

* 深紅色嘅部分係複合韻母；*ai*、*ei*、*ao*、*ou*、*an*、*en*、*in*、*ün*、*ang*、*ong*、*eng*、*ing*視為基本韻母。
*  係*zi*、*ci*、*si*中嘅舌尖元音。
* *m*、*n*同埋*ng*係自成音節嘅鼻音韻母；亦有「*hm* 噷」同埋「*hng* 哼」兩個音節。

#### 兒化韻母

* 「瓦兒」同埋「碗兒」唔同音；「歌兒」同埋「根兒」唔同音，「根兒」嘅韻母係一種捲舌嘅中央元音。
* *zi*、*ci*、*si*中嘅 *i* 係舌尖元音，兒化後變*er*，如：「事兒」*sèr*。
* *i*、*u*、*ü*同兒化韻母相拼嘅規則對應於佢哋同基本韻母相拼嘅規則，因此呢部分個表從略，唔再贅述。

### 聲調

喺大連話入面，
*當兩個調號1相遇，或者調號4遇到調號1嗰陣，通常前面嘅調變為調號5，後面嘅調唔變，例如：「家家戶戶」*jia'r5-jia'r1-hur6-hur4*，「駕崩」*jia5-beng1*。
*當調號1遇到調號4嗰陣，通常前面嘅調唔變，後面嘅調變為調號6，例如：「蟋蟀」*xi1-suai6*或*xi3-suar*，「稀碎」xi1-sei6。
*當兩個調號4相遇嗰陣，通常前面嘅調變為調號5，後面嘅調變為調號6，例如：「畢恭畢敬」*bi5-gongr1-bi5-jingr6*，「客客氣氣」*ke'r4-ke'r-qi5-qi6*。
*調號5同調號6唔係獨立嘅聲調，而係變調。

## 文字
### 新式音節文字
大連話嘅單元音15個，其中鼻音3個，單輔音15個，其中零聲母1個。

由最初嘅開元音嘅「a」至最後嘅閉元音嘅「m」，

### 舊式音節文字

#### 舊式音節文字表-1

#### 舊式音節文字表-2

* 「ｏ」、「ｅ」合並；「i」用「乙」而唔係「一」，「一」表示長音；「fi」同a+u相拼構成漢字「覅 /fìau/（覅ˋ吖五）」嘅音節，並參與構成外來語音節，「ra」同u、n、ng相拼構成音節「/rau/（冉五）、/ran/（冉嗯）、/rang/（冉兀）」，並參與構成外來語音節。
* ai=a+i（吖乙）、ei=e+i（厄乙）、uai=u+ai（五吖乙）、ui=u+ei（五厄乙）、ie=i+ê（乙欸）、ao=a+u（吖五）、ou=e+u（厄五）、iao=i+au（乙吖五）、iu=i+eu（乙厄五）、üe=ü+oe（于月）、an=a+n（吖嗯）、en=e+n（厄嗯）、in=i+n（乙嗯）、un=u+n（五嗯）、ün=ü+n（于嗯）、ang=a+ng（吖兀）、eng=e+ng（厄兀）、ing=i+ng（乙兀）、ong=u+ng（五兀）、iong=ü+ng（于兀）。
*

## 詞彙

### 數詞
*零/líng/ -同普通話。
*一/yǐ/ -普通話一聲。
*二/àr/ -普通話/èr/。
*三/sān/ -普通話平調，大連話低落。
*四/sì/ -同普通話。
*五/wǔ/ -同普通話。
*六/liù/ -同普通話。
*七/qǐ/ -普通話一聲。
*八/bǎ/ -普通話一聲。
*九/jiǔ/ -同普通話。
*十/shí/ -同普通話。
*百/bǎi/ -同普通話。
*千/qiān/ -普通話平調，大連話低落。
*萬/vàn/ -普通話/wàn/。
*億/yì/ -同普通話。
*兆/zhào/ -同普通話。
*京/jīng/ -普通話平調，大連話低落。
*垓/gāi/ -普通話平調，大連話低落。
*秭/zǐ/ -同普通話。

## 語法
根據英國語言學家里奇嘅述謂結構分析法，大連話同英文、普通話一樣，句一般係由S+V+O，即主語+謂語+賓語嘅順序組成，但亦存在啲特殊情形，例如老一輩嘅大連人會將“返屋企啦！返屋企啦！”講到“家去啦！家去啦！”，此時嘅句子並唔係S+V+O，而係S+O+V，即主語+賓語+謂語。

## 其他

### 分類
﻿大岫片重分作兩個細片：
* 大連市嘅中山區、西崗區、沙河口區、甘井子區、旅順口區同埋瓦房店市嘅居民所使嘅方言屬於大瓦小片；
* 大連市嘅金州區、普蘭店區、庄河市同埋長海縣嘅居民所使嘅方言屬於長莊小片；

### 分佈
* 半島：山東半島、遼東半島
* 國境：鴨綠江、烏蘇里江

### 注音
* 聲母：ㄅㄆㄇㄈㄪ、ㄉㄊㄋㄌ、ㄍㄎㄫㄏ、ㄐㄑㄬㄒ、ㄓㄔㄕㄖ、ㄗㄘㄙㄭ
* 韻母：ㄚㄛㄜㄝ、ㄞㄟㄠㄡ、ㄢㄣㄤㄥㆲ、ㄦㄧㄨㄩ

## 參考
迪馬利亞

**安祖·法比安·迪馬利亞·靴南迪斯**（**Ángel Fabián Di María Hernández**，）係一個阿根廷足球員，打翼鋒。而家效力葡超球隊賓菲加。

迪馬利亞喺阿根廷城市Rosario出世。

## 國家隊
2008年，迪馬利亞入選咗奧運隊，代表阿根廷足球代表隊出戰2008年夏季奧林匹克運動會男子足球比賽，幫阿根廷足球代表隊成功衞冕奧運會冠軍。

## 拎
*
少女時代

**少女時代**（，）係韓國SM娛樂旗下嘅女子組合。現任成員包括太妍、Sunny、Tiffany、孝淵、俞利、秀英、潤娥同徐玄。由於少女時代係韓國最有代表性嘅女子組合，對於韓流風靡全世界有好大貢獻，喺亞洲甚至國際都有廣大嘅知名度，所以被譽為「國民女團」。

少女時代嘅應援口號係：「而家係少女時代！以後係少女時代！永遠係少女時代！」。官方歌迷名叫「S♡NE」（소원，讀音似英文嘅So One，意思係「願望」），代表色係玫瑰粉紅色。

Members:

Korean-American 

## 史
2006年，SM娛樂製作人李秀滿因為睇見Super Junior嘅成功，決定以SJ為樣本，建立一個「女版SJ」，響公司選出九位練習生組成新女團，即為「少女時代」。

少女時代喺2007年8月5號推出單曲《Into The New World》正式出道，2008年推出第一張正規專輯《GIRLS' GENERATION》，開始獲得一啲關注。2009年發行第一張迷你專輯《Gee》，同名主打歌《Gee》大受歡迎，令少女時代人氣急升。2010年發行《Genie》日文版，正式喺日本出道。2011年發行第三張正規專輯《The Boys》，令少女時代累積國際知名度，成為國際知名嘅韓國藝人。之後喺同一年發行同名單曲《The Boys》英文版，正式喺美國出道。

2012年4月30號，少女時代第一個子團少女時代---太蒂徐推行第一張迷你專輯《Twinkle》同正式出道，成員有太妍、Tiffany同埋徐玄。

2013年推出第四張正規專輯《I Got a Boy》，奠定少女時代響國際嘅地位同人氣。

2014年9月30號，成員Jessica響微博表示未能同公司達成共識，退出少女時代。

2017年7月27號，SM娛樂宣佈少女時代將會喺8月7號發行第六張正規專輯《Holiday Night》，迎接出道十週年。

少女時代至今有6個破億MV，包括《Gee》、《I GOT A BOY》、《The Boys》、《Mr Taxi》、《Oh!》同太妍首張迷你專輯嘅主打歌《I》，係韓國有史以來擁有最多破億MV嘅女子組合。

2017年10月9日號，Tiffany、秀英同徐玄唔再同SM娛樂續約；太妍、Sunny、孝淵、俞利同潤娥就完成續約。雖然Tiffany、秀英同徐玄離開咗SM娛樂，但唔會退出少女時代。

2018年9月5號，少女時代第二個子團少女時代---Oh! GG以單曲《Lil' Touch》出道，成員有太妍、Sunny、孝淵、俞利同潤娥。

2022年8月5號，少女時代以專輯《FOREVER 1》回歸樂壇，係事隔5年再次推出團體音樂作品，亦係為咗紀念少女時代出道15周年。

## 成員

### 前成員

## 音樂作品
### 韓國單曲

### 日本單曲

### 英文單曲

### 韓國專輯
}
|-
|- bgcolor="#FFFFFF"
|align="center"| **5th** 
|align="left"|第五張正規專輯《**Lion Heart**》
* 發行日期：2015年8月19號
* 語言：韓語
* 銷量：
|align="left" style="font-size: 85%;"|

|-
|- bgcolor="#FFFFFF"
|align="center"| **6th** 
|align="left"|第六張正規專輯《**Holiday Night**》
* 發行日期：2017年8月7號
* 語言：韓語
* 銷量：
|align="left" style="font-size: 85%;"|

|}

### 日本專輯

### DVD

### 子團

### 其他歌

## 音樂現場

## 綜藝節目

### 嘉賓出演

## 主持
### 節目主持

## 廣播電台
### DJ

### 嘉賓出演

## 演唱會
### 個人演唱會
* 少女時代第一次亞洲巡迴演唱會（Girls' Generation The 1st Asia Tour－Into The New World）

* 少女時代 Tokyo Premium Show Case 

* 少女時代日本巡迴演唱會（Girls' Generation Arena Tour 2011）

* 少女時代第二次亞洲巡迴演唱會（Girls' Generation The 2nd Asia Tour） 

### 其他大型演唱會
* **SMTOWN**

* 其他大型演唱會

## 出面網頁

* 韓國官方網站
* 台灣官方網站
* 日本官方網站
* 日本環球官方網站
* 所屬公司SM Entertainment官方網站
* 少女時代@Facebook
關平

**關平**（；）係河東解（而家山西運城）人，關羽嘅大囝。佢係三國時蜀漢嘅武將。

## 真人
《三國志》提到，建安二十四年（219年），關羽同曹魏曹仁、東吳呂蒙等打仗，關平跟住阿爸出征，後來畀吳軍打敗，佢同阿爸一齊畀人俘虜咗，最後喺十二月（220年）喺臨沮畀孫權所斬。

## 小說人物
喺《三國演義》入面，關平係關羽喺戰亂入面所收嘅義子，同史實不符。

## 睇埋
* 關平太子誕

## 攷
周倉

**周倉**（）係羅貫中小說《三國演義》入面嘅虛構人物。喺啲大戲劇目度，比如《走麥城》、《收周倉》、《收關平》入面，佢重有個字叫。佢嘅形象係個關西大漢（關西即涼州），隻手有千斤怪力，個胸好似鐵板咁厚，身材高大，個面黑麻麻（）而又多攣鬚（），所謂「鐵鬚銀齒、黑面朱脣」，係個武藝高強又大隻嘅鬍鬚佬。

周倉本來係黃巾軍首領之一張寶麾下將領，喺佢重喺黃巾軍度時就已經聽過關羽嘅大名。喺黃巾軍攻滅咗之後，佢同裴元紹以及啲殘軍落草爲寇，匿喺臥牛山度做山賊去劫貨爲生，呢時佢亦都諗起關羽，閉翳（）自己跟唔到佢。不過喺關羽千里走單騎、過五關斬六將之後，遇得裴元紹同周倉，周倉即刻話要跟關羽。不過關羽當時護送住嘅劉備兩位夫人唔準關羽帶埋周倉班人馬走，浄可以帶走周倉一個人，於是周倉離開咗班黃巾殘軍跟咗關羽，而元紹同班手下繼續喺埋一齊。

喺《三國演義》度，周倉係個好有個性嘅人物，佢有樣叻係熟水性。喺樊城之戰時水攻魏軍，周倉喺水度同龐德對打，最後因龐德唔熟水性而輸咗。周倉亦係個忠肝之人，當關羽父子敗走，畀東吳生擒、最後畀孫權斬首，佢聽到後自刎，同麥城守將一齊殉主。

喺民間，周倉同關羽、關羽嘅仔關平一齊封聖，畀民間當神噉拜，喺神譜度，周倉嗌**周大將軍**，係關帝嘅貼身侍衞。
華雄

**華雄**（華讀話，；），關西人，係東漢末年董卓手下武將。

根據《三國志》同《資治通鑒》嘅記載，孫堅參與董卓討伐戰嗰陣時，喺陽人大破董卓軍，重將華雄擊敗斬首。而喺《三國演義》入面，為咗顯示關羽嘅勇猛，將華雄寫成係同關羽單挑決鬥輸咗而被殺。《斬華雄》都成為咗京劇入面嘅一齣出名嘅劇目。

## 攷
紫荊俠

**紫荊俠**好可能係香港人，係繼黑玫瑰、木蘭花、女殺手、Janet Bin之後第五代香港女俠。而家喺香港活躍緊嘅「真實超級英雄」。

## 紫荊俠誕生
2011年3月29號，紫荊俠喺Facebook上面誕生。因為財政司司長曾俊華宣佈向每個香港市民派現金6000緡，於是紫荊俠喺2011年5月開始行動，將佢將會攞到嘅6000緡，向失業人士派錢派糧。紫荊俠有超強嘅正義感同同情心，出場時下下都以低胸裝示人，著上黑色緊身衫、皮靴、蒙面頭套配紫色眼罩挺身而出，派錢濟貧，拯救窮人。6月10號，佢受邀喺大陸門戶網站騰訊開通微博，短短24個鐘頭，微博「聽眾」數已超萬人。

## 身份
紫荊俠身份神秘，據東周刊報導，佢個西人名Sofia，三十幾歲，自稱係生意人，喺英國、美國留過學，屬於香港嘅中產階層，月入約莫4萬港元。

佢嘅真身引起香港各界追查。而家只知陳細潔、莊思敏、徐美琪都唔係紫荊俠嘅真身。佢亦喺佢Facebook專頁上面親自否認自己係前全國人大委員長萬里嘅孫女萬寶寶。

2011年5月30號，紫荊俠喺佐敦渡船角文苑樓嘅香港社區發展網絡油尖旺食物銀行現身，送咗兩箱約莫60包即食麵畀食物銀行，重向在場每名長者派發100緡現金。

## 參考
農業銀行

**農業銀行**可以指：

* 中國農業銀行（Agricultural Bank of China）
* 法國農業信貸銀行（Crédit Agricole）
* 希臘農業銀行（Αγροτική Τράπεζα της Ελλάδος）
* 利比亞農業銀行
* 挪威國立農業銀行（Statens Landbruksbank），2000年取消
* 西澳銀行（Bankwest）前身Agricultural Bank of Western Australia
* 泰京銀行（ธนาคารกรุงไทย）前身Agriculture Bank Limited
魔界村系列

**魔界村系列**係日本Capcom喺1985年開始推出嘅動作平台遊戲系列。

## 主要作品
玩家要控制武士Arthur去打妖怪，喺限時以內過每一關，最終目的係要救俾妖怪捉走嘅Prin-Prin公主。

喺頭三隻遊戲《魔界村》、《大魔界村》同埋《超魔界村》，玩家由頭玩到尾之後就要由頭再玩多次啲關先可以爆機，而難度亦會提升。每關都有唔同嘅武器同埋盔甲可以攞，有啲盔甲着咗上身重可以出魔法。如果Arthur着住盔甲中咗招就會得番條孖煙囪，再中招就會得番棚骨（即係死）。另外如果Arthur淨係着住條孖煙囪，一過關就會有番盔甲。

喺《極魔界村》，玩家幾時都可以玩番之前玩過嘅關。另外視乎玩家揀乜嘢難度，盔甲可以抵受一次或多次攻擊。

*《魔界村》，1985年出街機。
*《大魔界村》，1988年出街機。
*《超魔界村》，1991年喺超級任天堂出。
*《極魔界村》，2006年喺PlayStation Portable出。

## 衍生作品
*《謎魔界村》（アーサーとアスタロトの謎魔界村 INCREDIBLE TOONS），1996年喺PlayStation同埋世嘉Saturn出。
專業旅運

**專業旅運有限公司**（，香港旅行社牌照號碼：350709）係香港一間旅行社，1986年創辦，分行超過60間，重有網上部門。公司主要業務係代理訂機票、各地酒店訂房、自由行、機票加酒店套票、各地旅行團、郵輪假期、各地旅遊簽證、交通工具安排、旅遊保險同埋獨立包團等等。專業旅運有限公司而家係IATA等多個國際旅遊組織嘅會員。

專業旅運網站係幾本地化嘅旅遊交易平台，重不時更新網台旅遊節目，亦有編輯推介同手記，圖文並茂介紹各個旅遊地點嘅嘢。

2011年9月準備以「專業旅運（亞洲）企業有限公司」名義喺香港聯合交易所招股上市。上市價63港仙，原訂9月29號掛牌，因為嗰日香港聯合交易所停市而要延遲到9月30號。嗰日最高交易價57港仙，最低交易價46港仙，收市報47港仙，比上市價低25.4%。

## 參考資料

## 出面網頁

* 專業旅運   
* 專業旅運 Travel Expert | 機票酒店
* 專業旅運網購
* 專業旅運旅行團
林瑞麟

**林瑞麟**（**Stephen Sui-lung Lam**，）係香港政府前任政制及內地事務局局長，2011年9月唐英年辭任香港特別行政區政務司司長之後接任。
林貝聿嘉

**林貝聿嘉**（）係香港社會活動家。佢係名建築師貝聿銘嘅堂妹，老公係林廣居。

## 個人榮譽
### 勳銜
* 非官守太平紳士（1981年）
* 英帝國員佐勳章（M.B.E.）（1985年）
* 英帝國官佐勳章（O.B.E.）（1993年）
* 銀紫荊星章（1998年）
* 金紫荊星章（2003年）

### 榮譽大學院士
* 香港浸會大學榮譽大學院士（2009年）

### 名譽博士
*  上海理工大學名譽博士（2014年）

## 公職
*香港再出發大聯盟發起人
*港島聯第2/7屆委員會名譽顧問
*香港福建婦女協會第三屆榮譽顧問
## 參考來源

## 出面網頁
* 

類:香港浸會大學榮譽大學院士
尤曾家麗

**尤曾家麗**（**Carrie Yau**）係香港政府前公務員。

## 簡歷
尤曾家麗1977年加入香港政府做政務主任，喺多個決策局同部門服務過，參與嘅範疇包括保安丶屋宇及地政丶教育統籌丶運輸丶衞生及食物安全等等。1995年至1997年做副保安司，1997年至2000年做行政署長，2000年至2002年做資訊科技及廣播局局長，2002年至2007年做衞生福利及食物局常任秘書長。2007年至2010年做民政事務局常任秘書長。2010年2月做政務主任招聘委員會主席。2010年4月退休，離開公務員隊伍。2012年9月6號獲政府批准，畀職業訓練局委任為執行幹事，由2013年1月1號起生效，至2021年年底離任。

## 個人榮譽
* 官守太平紳士（1994年3月23號）
* 金紫荊星章（2010年）
* 非官守太平紳士（2011年）

## 屋企
尤曾家麗老公尤迪桓係晚清「四大寇」之一尢列曾孫。

## 參考資料

## 出面網頁

* 尤曾家麗女士，金紫荊星章，太平紳士 | Our Hong Kong Foundation，團結香港基金 
* 民政事務局常任秘書長簡歷，2009年8月5號
林鄭月娥

**林鄭月娥**（，，）人稱**林鄭**，係前第四任香港特別行政區行政長官，做過發展局局長、政務司司長。

林鄭月娥喺2017年3月26號舉行嘅第5屆香港行政長官選舉以777票當選，成為香港第一位女性行政長官，亦係香港開埠以嚟第一位女性最高領導人，2017年7月1號上任。喺林鄭月娥任內，香港經歷其歷史上最為慘烈嘅抗爭同最為嚴重嘅道德、憲政同政治危機——反送中運動。喺反送中運動期間，佢一味只顧討好中共，執意唔回應香港人嘅五大訴求，執行中共強行通過嘅港版國安法，令一國兩制名存實亡。因此香港學界同公眾時常將林鄭月娥稱作係香港歷史上最差劣嘅特首。

## 生平
### 早年
1957年5月13號佢係（丁酉年（雞年）四月十四號），林鄭月娥響香港島灣仔區駱克道喺一間劏房出世，老豆係上海人鄭阿毛，冇點讀過書。屋企有五兄弟姐妹，佢排第四，有兩個家姐、大佬鄭宏光同細佬鄭孝光。細個家境並唔好，成七八個人迫響同一間劏房住，佢只能夠企響碌架床下面，之後響上層做功課。不過隨住後嚟大佬家姐都出嚟搵錢，家境就開始好咗。

小一至中七讀嘉諾撒聖方濟各書院，自細成績優異，差唔多次次都考全級第一（有一年考咗第四），響中學時期重曾經做總領袖生。

點知佢響中學會考嗰陣失手，考得3A5B1D（物理科肥佬）。自從呢次失手之後，佢決定報返自己擅長嘅文科，最後響1979年成功升讀香港大學社會科學系。響讀緊港大期間，佢亦曾經以交流團副團長嘅身份到北京清華大學交流，得到當時清華大學黨委書記接待。

據知佢響考港大嗰陣本身想讀社工，但因為想更加宏觀地去探討形成社會問題嘅原因，最終揀咗社會科學系。佢響1980年畢業。

### 政途
林鄭月娥喺1979年10月到1980年8月加入香港政府政務職系，做咗布政司署房屋科政務主任。響1981至82年得到當時港英政府嘅賞識，去咗英國劍橋大學就讀發展研究文憑，期間識咗由林兆波。

回歸之後，林鄭喺2006年9月晉升為首長級甲一級政務官。並其後轉為政治委任官員，佢喺2007年7月1號獲委任為發展局局長，成為主要官員，並喺2012年7月1號獲委任為政務司司長。

林鄭先後喺20個唔同公務崗位服務市民超過36年，包括社會福利署署長、房屋及規劃地政局常任秘書長（規劃及地政）、處長、民政事務局常任秘書長、發展局局長和政務司司長。

林鄭月娥佢係2017年1月12號，正式辭去政務司長，到1月16號中央人民政府國務院畀佢辭職，一同曾俊華免去職務，同埋1月19號宣佈參選，喺2017年3月26號舉行嘅第5屆香港行政長官選舉以777票當選，並喺2017年3月31號獲中共任命為第五任行政長官，成為香港第一位女性行政長官，亦係香港開埠以來第一位女性最高領導人，2017年7月1號上任。

由2019年起，林鄭月娥喺先處理反送中運動、港版國安法、武漢肺炎香港疫情等方面嘅差劣表現備受多方抨擊。到2020年8月7號因為配合中共大肆侵犯人權畀美國制裁。

2022年4月4號，林鄭月娥不尋求競逐連任，結束長達42年嘅政府工作，五年內不得參選行政長官。宣佈因為家庭原因同家庭成員嘅意見，放棄爭取連任，唔參選第6屆香港行政長官選舉，行政長官任期到2022年6月30號完結，佢成為香港回歸祖國之後以來第5位唔尋求連任嘅特首，結束5年嘅行政長官生涯。

## 評價
林鄭響做發展局局長個時，評價同民望都好高，任內仲係香港政府（煲呔曾管治班子入面）中民望最高嘅。但係出任政務司司長之後，評價開始唔好；直到反送中運動之後，佢嘅評價亦由2017年嘅一半好一半唔好，變成彈多過讚，變成負皮王。

### 正面
* 佢嘅中學同學孫慧筠話：「我識嘅Carrie外冷內熱，交際唔叻，直腸直肚，不過佢都係肯做野嘅人，無論你有乜野要搵佢幫手，只要唔違反佢嘅原則，她都會盡力幫你；而且她都係玩得嘅人，並唔係啲淨係識得咪書嘅人。」
*習近平響2017年曾經讚林鄭，話佢「依法施政、積極作為、注重發展經濟、改善民生。」

### 負面

## 事業年表
*1980年：布政司署房屋科政務主任
*1981-82年：行政立法兩局非官守議員辦事處政務主任
*1982-83年：醫務衛生署政務主任（計劃）
*1983-85年：政務總署西貢政務主任（包括四個月署理西貢政務專員）
*1985-87年：布政司署保安科助理保安司（包括六個月署理首席助理保安司）
*1987年6月-11月：特別職務：布政司署民意滙集處高級政務主任（包括兩個月署理民意滙集處助理專員）
*1987-88年：特別職務：證券業檢討委員會助理秘書
*1989年1月-5月：布政司署地政工務科首度助理規劃環境地政司
*1989-91年：布政司署首度助理衛生福利司（衛生）
*1991-93年：衛生署助理署長（行政及政策）
*1994年1月-1996年5月：布政司署財務科首席助理庫務司
*1997年8月-2000年8月：政府總部庫務局副局長
*2000年8月-2003年11月：社會福利署署長
*2003年11月-2004年5月：房屋及規劃地政局常任秘書長（規劃及地政）
*2004年9月-2006年3月：工商及科技局香港駐倫敦經濟貿易辦事處處長
*2006年3月-2007年6月：民政事務局常任秘書長
*2007年7月：發展局局長
*2012年7月：政務司司長
*2017年7月：行政長官

## 個人榮譽
### 勳銜
* 官守太平紳士（1997年6月13號至？）
* 金紫荊星章（2010年）
* 大紫荊勳章（2016年）

### 榮譽博士
* 嶺南大學榮譽社會科學博士（2013年）

## 屋企
佢老豆係上海人，老公係林兆波，有兩個囝林節思、。

## 攷

## 出面網頁

* 香港特別行政區行政長官 - 履歷
* 
* 
*
任關佩英

**任關佩英**（）係香港前公務員同官，做過運輸署署長、廉政專員同前環境食物局局長，外號「鐵蝴蝶」。佢喺香港出世，籍貫廣東南海，喺嘉諾撒聖心書院畢業，1969年香港大學英國語言文學系畢業，同年加入香港政府做政務官。

2000年1月1號，佢出任嗰陣時新成立嘅環境食物局局長。任內政績包括推行全港性嘅廢物回收計劃。2002年7月1號，香港政府推行「高官問責制」，佢提早退休，離開公務員隊伍。環境食物局亦被分拆咗去另外兩個決策局—衛生福利及食物局同環境運輸及工務局。

任關佩英喺2002年獲頒授金紫荊星章，2003年7月獲委任做非官守太平紳士。

任關佩英老公任錦漢係任志剛堂阿哥，亦係美國艾默生電氣公司亞太區總部企業項目及服務總裁。

## 攷

## 出面網頁

類:前香港公務員
霍羅兆貞

**霍羅兆貞**（）係前香港公務員，1962年9月加入港英政府政務職系，之後服務政府超過36年，試過調任多個唔同部門。霍羅兆貞被視為手袋黨成員，同陳方安生關係密切。
張遵

**張遵**（）係三國時代蜀漢嘅政治人。張飛嘅孫、張苞嘅囝。

張遵身為皇室嘅外戚，喺劉禪任內官至尚書。

景耀六年（263年），曹魏嘅鄧艾攻入蜀國，張遵被俘斬頭。
楊國忠

**楊國忠**（），係唐玄宗天寶時期嘅重臣，蒲州永樂（今山西芮城）人。

## 生平
楊國忠原名**楊釗**，早年喺鄉下做流氓，成村人都鄙視佢。無耐加入軍隊打仗，獲得唐玄宗重用，賜名做「國忠」。752年出任宰相，同時間重身兼四十幾個官職。執政期間，佢兩次派兵打南詔，第一次輸咗六萬人，第二次打輸咗十幾萬人。

楊國忠做宰相嗰陣同安祿山不和，安祿山重因此發動安史之亂。楊國忠跟隨唐玄宗逃去四川；點知就喺呢個時候發生兵變，士兵要求唐玄宗處死楊國忠。結果楊國忠就畀班士兵殺死咗。

## 參考
*《舊唐書‧楊國忠傳》卷一百一十
安慶緒

**安慶緒**（），係唐朝軍人，安祿山個仔。

現存史書記載安慶緒性格內向，但騎馬射箭都一流，所以就幫阿爸安祿山做將領。安史之亂爆發，安祿山用唔到一年間由河北打到河南洛陽，自立皇帝，安慶緒就做咗「晉王」。

757年，安慶緒殺咗安祿山，自己做咗皇帝。佢任命大將史思明守住河北，自己繼續抵抗唐朝。但無耐唐朝收復咗長安同洛陽。安慶緒惟有退到附近嘅鄴城（即係今日河南安陽）。因為史思明手握大批精銳士兵，安慶緒覺得需要剷除佢。史思明就咁樣率領八萬士兵投降唐朝。

758年，唐朝不斷派兵進攻鄴城。安慶緒冇辦法，決定搵史思明支援。史思明率領十三萬大軍由河北走到鄴城，趕走咗唐朝軍隊。點知就喺呢個時候，史思明就殺死咗安慶緒，自立為帝。

## 參考
*《安祿山事跡》
史思明

**史思明**（），突厥人，係唐朝軍人，參與咗安史之亂。

現存史籍記載史思明係識講六種外族話，係安祿山嘅親信。公元752年，受到安祿山推薦，史思明出任咗平廬節度都知兵馬使，係高級將領。

755年安史之亂爆發，史思明率領咗三千人，佔據咗河北大部分地方。到安慶緒殺咗安祿山篡位，就畀安慶緒封王。由於史思明掌握十幾萬士兵，安慶緒成日都想剷除史思明，史思明就率領八萬士兵投降唐朝。

759年安慶緒因為畀唐朝軍隊包圍，搵史思明支援。史思明就率領大軍打敗唐朝，同時間殺死安慶緒，重自立為帝。

761年佢畀佢個仔史朝義殺咗。

## 老婆
*辛皇后 

## 仔女
### 仔
#懷王史朝義
#廢太子史朝英
#史朝清
金鍾泌

**金鍾泌**（；），略名**JP**，號**雲庭**（운정），朝鮮忠清南道扶餘出世，係韓國軍人兼政治人，韓國5~9任總統朴正熙姪婿。1971年到1975年、1998年到2000年1月12號做韓國總理。

類:南韓總理
丁一權

**丁一權**（；），略名**JP**，號**雲庭**（운정），日本名**中島一權**，係韓國軍人兼政治人，朝鮮忠清南道扶餘出世。佢做過韓國總理，外交部長等等。

## 生平
1950年到1952年朝鮮戰爭期間佢係南韓國軍嘅主要指揮官，1950年6月30號到1951年6月22號、1954年2月14號到1956年6月26號做韓國陸軍參謀總長。

1960年5月第3任駐韓美國代使到1960年9月、1961年6月第5任駐韓美國代使、1963年12月17號第11任韓國外交部長。1964年5月10號至1970年12月20號做第9任韓國總理。

1966年12月到1967年6月29號再做韓國外交部長。

1973年3月12號做韓國國會議長到1979年3月11號。

## 出面網頁
魏徵

**魏徵**（），字**玄成**，河北巨鹿人，係唐朝政治人物。

## 生平
魏徵後生嗰陣係軍人，後尾加入咗唐朝李建成個陣營。後來唐朝立國，發生咗玄武門之變，李建成畀李世民殺死。本來魏徵係李建成嘅人，李世民見魏徵為人正直，值得留用，所以唔使殺頭。

魏徵出咗名犯顏直諫。相傳《貞觀政要》魏徵曾經向李世民進諫二百幾次。643年魏徵過身，李世民重話「朕亡一鏡矣」嚟形容。

## 著作
*《隋書》
抹香鯨擱淺西貢大灣

**抹香鯨擱淺西貢大灣**係有條長十米、重五至十噸抹香鯨 BB，2003年7月20號俾人發現喺西貢大灣擱淺。成一百人想將佢推翻出海。鯨魚太重，到了挨晚，專家決定將佢人道毀滅，注射毒針。

## 參考
*http://hk.apple.nextmedia.com/template/apple/art_main.php?iss_id=20030722&sec_id=4104&art_id=3425283
杜如晦

**杜如晦**（），字**克明**，長安（今日陝西西安市）人，係大唐大臣。

## 生平
杜如晦家底好勁，佢阿爺杜果做過工部尚書，阿爸杜咤亦做過地方官。杜如晦因為咁所以畀李世民重用，無意間做咗唐朝開國功臣。

玄武門之變之後，杜如晦做咗兵部尚書，同房玄齡一齊接掌朝政，有「房謀杜斷」咁話。630年病死，當時四十六歲。唐太宗對佢去世極為痛心，追贈佢做司空，徙封萊國公，謚號叫做「成」。

## 家庭
### 細佬
*杜楚客

## 仔
*杜構
*杜荷

## 註
房玄齡

**房玄齡**（）係大唐大臣，臨淄（今日山東濟南）人，成龍、房祖名兩仔爺嘅家族祖先。

## 生平
房玄齡本身係進士出身，後尾跟咗李世民做參謀，好幫得李世民手。626年房玄齡參與咗玄武門之變，同杜如晦、長孫無忌班人出咗好多力。李世民上台做咗唐太宗，房玄齡官位係中書令，即係宰相。當時佢同杜如晦畀人評價「房謀杜斷」。648年病逝，死後謚號叫做「文昭」。

## 家庭
### 仔
*房遺直
*房遺愛
*房遺則

## 註
史朝義

**史朝義**（），唐朝突厥人，係安史之亂人物，史思明大仔。

## 生平
史朝義係史思明個仔，係安史之亂重要人物，主要負責鎮守河北冀州同埋相州。759年史思明稱帝並殺安慶緒，佢被封為懷王。上元二年（761年）佢帶兵殺咗史思明，篡咗位，再派人殺埋太子史朝英同其他幾十人。762年唐朝搵咗回紇人派兵反攻，史朝義最後戰敗，自殺死咗。

## 註
葡萄園 (香港)

**葡萄園**（**The Vineyard**）係香港新界元朗牛潭尾一個屋苑，即係加州豪園對面，元朗區一處豪宅群，地產發展商有新鴻基地產個子公司。物業有160座別墅，附近村巴，住客會所有恆溫泳池，一千萬呎園林綠化、8萬呎會所，酒窖同10萬呎葡萄園農莊咁。

葡萄園係2008年起嘅。嚮香港同類地產項目包括御葡萄、葡萄薈、倚巒、天巒。

葡萄園由新鴻基子公司超卓管理服務有限公司做物業管理。 

## 規格
*建築面積約2,846平方呎至2,898平方呎 - 34間（三房三廳，兩套房另加工人套房）
*約3,123呎-3,165呎 - 31間（四睡房二客廳，兩套房另加工人套房）
*約3,458呎-3,506呎 - 54間（三房三廳，兩套房另加工人套房）
*約4,033呎-4,173呎 - 27間（五房三廳，三套房另加工人套房）
*約5,212呎 - 14間（六房三廳，四套房另加工人套房）
*樓底高度：約14呎
*私家花園面積：1000呎以上

## 參考
藩鎮割據

**藩鎮割據**係指唐朝安史之亂之後，地方上一啲將領喺地方割據，無論喺軍事、財政、人事方面，中央都控制唔到。

藩鎮割據係因為唐朝本身地方有個官叫節度使，有軍事大權。而喺安史之亂之後，唐朝為咗安撫一啲安祿山、史思明嘅部下，所以就封佢哋做節度使，鎮守一啲地方。本來唐朝以為可以穩住亂局，鬼唔知班節度使完全唔聽中央話，不時作反。班藩鎮重代代相傳，傳位畀自己嘅子孫。唐朝到滅亡嗰刻，藩鎮都重響度，直到北宋立國先消滅晒。
榫

**榫**，讀 ，係木匠用來接駁木塊嘅技術。中國傳統木匠要駁埋兩嚿木嘅時候，會喺接駁位分別造出一凹一凸、大細配合嘅形狀，叫做【榫口】。榫口位一凹一凸咁夾埋，就可以令兩嚿木咬實。有人話，【入榫】呢種接駁技術，穩陣過用鐵釘揼埋兩嚿木好多！所以，雖然因為入榫嘅技術要求高，工序又繁複，令到用入榫方式造出來嘅木器（好似：檯、椅、櫃、櫳）比較貴，但係都有人願意畀多啲錢來買，因為入榫造嘅木器襟用、實淨好多。

## 參考

* 
* 
*
李成康

**李成康**，香港大學政治系學生，前學聯秘書長。2011年8月18號，國家副總理李克強出席香港大學百周年慶典儀式期間，李成康就1989年六四事件作出示威行動。喺前往香港大學太古橋途中，懷疑被警方推到後樓梯，更被困40分鐘。

2011年10月3號，李成康、黃佳鑫、鄧建華同埋黃健申請法律援助，向警務處處長提出民事訴訟

## 攷

* 蘋果日報:李克強出席百年校慶　警鎮壓學生 大學之道　大學之恥　哭港大 - 2011年8月19號。
李成昌

**李成昌**（）係香港男藝人，1979年第八期無綫電視藝員訓練班畢業之後入咗無綫電視做演員，而家都兼任無綫藝員訓練班導師。當年因為拍《香港81》出咗名，亞視同港視都搵過佢過檔，但佢話無諗過離開。

## 生平
李成昌祖籍廣東省英德市，早年喺九龍黃大仙東頭村23座長大，阿爸係永安銀行職員。李成昌曾經喺中華基督教會基聖學校、九龍城嘉林邊道中西英文書院（初中時參加籃球運動）、九龍亞皆老街已結束辦學嘅香港大同中學讀書，又曾就讀珠海書院（中學部），成績中規中矩。中五畢業後就投考香港話劇團，但考唔到，就去永安銀行工作。佢做過銀行兩年，之後喺1978年報讀第八期無綫電視藝員訓練班。後來跟過馮淬帆學做編導。

李成昌1979年出道無耐即獲曾勵珍賞識，加入長壽處境喜劇《香港八一》至《香港八六》系列，飾演性格樸實嘅內地新移民青年任百康（康仔），因為喺黃金時間播放長達五年，李成昌漸漸畀觀眾認識。《香港八一》至《香港八六》系列喺1986年完結後，李成昌開始喺其他無綫劇集中演出，飾演嘅角色轉為犯罪黑手、精明陰險、幕後軍師之類。到咗後期隨住臉型漸漸變闊，佢開始飾演一些滑稽可笑嘅諧趣角色，較多樣化。李成昌曾演出唔少角色，包括：《秀才遇著兵》嘅么大平（么公）、《我的野蠻奶奶》嘅關勝（甯茂春嘅師父）、《溏心風暴》嘅常在德、《秀才愛上兵》嘅麥帥、《溏心風暴之家好月圓》嘅麥友恭（表叔恭）、《巾幗梟雄》嘅彭鏗、《回到三國》嘅奸詐小人韓良、《怒火街頭2》嘅無良僱主巫展商、《巴不得媽媽...》嘅莊謹修、《幸福摩天輪》中愛妹情深嘅何英龍（龍哥）等等。

李成昌接受訪問時指亞洲電視同香港電視網絡都有搵佢跳槽，但佢從未諗過離開。2012年，李成昌喺《萬千星輝頒獎典禮2012》獲頒發「傑出演員大獎」，肯定同嘉許佢喺演藝圈中嘅貢獻同付出。近年兼任無綫藝員訓練班導師。

## 屋企
李成昌住喺鑽石山，1986年同做銀行主任嘅老婆拍拖，之後喺1993年結婚。二人育有一女，喺2006年出世。

## 演出（部份）
* 2005年：秀才遇著兵 飾 幺大平
* 2007年：溏心風暴 飾 常在德
* 2008年：秀才愛上兵 飾 麥帥
* 2008年：溏心風暴之家好月圓 飾 麥友恭
* 2009年：巾幗梟雄 飾 彭鏗

## 註

## 參考

## 出面網頁
* 
* 
* 
* 
* 
* 
* 
* 
*
漢 (三國)

**漢**（；221年-263年），亦叫**漢國**或者**季漢**（），因爲喺今日四川，卽古蜀之地，又叫**蜀漢**（）或者**蜀**。國係劉備所建，自稱繼承漢統，自立爲漢帝，國土領有今四川等地，因而又叫**劉蜀**（）。佢同魏、吳並立，是爲三國。漢有二帝，歷四十三年，爲魏所滅。

呢國史多數係晉陳壽所寫，而晉尊魏爲正統，而魏則自視承繼漢統。所以《三國志》，漢國唔叫漢，而叫蜀。後世人甚至誤以爲蜀係國號。

## 史
### 建國

開國君主劉備，開頭投靠其他勢力，但佢投奔過都滅亡。

後尾佢有自己嘅軍隊，同埋軍師諸葛亮，就佔領四川，建立漢，定都成都。

### 對峙
劉備好快就死咗，佢個仔劉禪雖然係三國入面在位最長嘅皇帝，但就唔係好皇帝，要靠大臣治理蜀漢，抵抗魏國同吳國。但係個朝政越嚟越荒廢，連軍師諸葛亮都死埋，朝政又多分歧。

### 亡國
國政敗壞，軍隊又操得少，最後由魏國司馬昭攻蜀，喺263年八月派征西將軍鄧艾、中護軍諸葛緒同埋鎮西將軍鍾會三面攻蜀，劉禪投降，漢亡。

諷刺嘅係，劉禪喺魏重住得好過喺蜀，佢唔想復國，重講埋「樂不思蜀」呢句話。

## 皇帝
*先主 烈祖 昭烈皇帝 劉備（221年–223年），年號章武
*後主 孝懷皇帝 安樂思公 劉禪（223年–263年）

## 年號
*章武（221年–223年）
*建興（223年–237年）
*延熙（238年–257年）
*景耀（258年–263年）
*炎興（263年）
利比亞全國過渡委員會

**全國過渡委員會**，係利比亞裏面，反對卡達菲獨裁嘅組織，佢將國號改爲**利比亞國**，簡稱**利比亞**。2011年反政府軍佔領首都的黎波里之後，聯合國承認佢代表利比亞。

喺2011年2月，利比亞爆發反對卡達菲嘅反政府示威，卡達菲政府就用武力鎮壓示威人士。而喺2011年2月27號，反對派喺利比亞第二大城市班加西建立咗一個臨時政府，**利比亞國家過渡委員會**。3月19號，北約聯軍空襲利比亞。8月26號，終於攻入首都的黎波里，替代卡達菲嘅**[[大阿拉伯利比亞人民社會主義民眾國]]**，成為利比亞新政府。
黎以德

**黎以德**係香港政府運輸及房屋局前常任秘書長（運輸）。

黎以德喺香港大學畢業，有社會科學學士學位。自1983年起，黎以德喺香港政府好多個決策局同部門服務過，做過工業貿易署署長。2009年8月17號獲委任做運輸署署長。作為運輸署署長期間，佢亦擔任幾間運輸相關公司嘅董事，包括地鐵公司http://www.mtr.com.hk/chi/investrelation/governance.html#24、九龍巴士(一九三三)有限公司、龍運巴士有限公司、新世界第一巴士服務有限公司、新大嶼山巴士(一九七三)有限公司、城巴有限公司、天星小輪有限公司、新香港隧道有限公司、香港西區隧道有限公司、大老山隧道有限公司，同埋三號幹線(郊野公園段)有限公司。

## 攷

## 出面網頁
* 

### 2012年升職
* 
* 
* 
* 
* 
* 

### 2009年調職
* 
*
捷克斯洛伐克

**捷克斯洛伐克**（捷克文同斯洛伐克文：***'、***'，又譯**捷克斯拉夫**） 係東歐一個已經唔存在嘅社會主義國家，簡稱**捷克**。

佢喺1918年組成，二戰時俾納粹德國佔領，戰後成為華沙公約組織成員。

到咗1989年嗰時，佢受到東歐劇變影響，統治咗國家40幾年嘅共產黨俾人趕落台，於是佢變返做一個民主國家，但係最後因為天鵝絨革命而解體，並喺1993年1月1號拆開做捷克共和國同斯洛伐克共和國兩個新國家。

## 註

## 攷

## 睇埋
* 捷克斯洛伐克克朗
* 布拉格之春
霍文

**霍文**（**Robert Footman**，）係前任香港運輸署署長。

霍文喺1974年9月加入香港政府政務職系，喺好幾個政府部門服務過，最後喺1998年11月到2005年6月出任運輸署署長。2006年7月放晒所有休假之後退咗休。

## 勳章
* 銀紫荊星章（2006年）

## 攷
舒夫真高 (哈薩克人)

**達蓮娜·舒夫真高**（**Дарина Шевченко**，）係2006年亞洲小姐競選冠軍。

舒夫真高係哈薩克籍、烏克蘭族。2006年以16歲之齡參加亞洲小姐競選，當年冧巴係8號，三圍係34C、24、35。結果佢爆冷攞咗冠軍、「最佳儀態風度大獎」同「完美體態大獎」，成為三料冠軍；亦成為香港電視選美史上最後生嘅冠軍（16歲）、歷嚟最後生嘅亞洲小姐、同埋第一位唔係華裔嘅亞洲小姐。

佢同亞洲電視合約滿咗之後返咗哈薩克。

## 出面網頁
* 候選佳麗資料
田蕊妮

**田蕊妮**（，）係香港女演員。1993年，田參加《未來偶像爭霸戰》歌唱比賽奪得金獎而出道，加入亞洲電視，喺劇集《縱橫四海》有突出表現，演技大獲好評，其後喺2006年尾轉去無綫電視，拍攝多套電視劇，並參與主持節目工作，而家係無綫電視經理人合約女藝員。佢老公係杜汶澤。

2013年，田蕊妮憑無綫劇集《巨輪》，成功奪得「巨輪我至Like角色」、「藝員眼中嘅視后」同《萬千星輝頒獎典禮2013》中嘅「最佳女主角」同「最受歡迎電視女角色」等獎項。

2019年9月20號，田蕊妮開咗人生第一場售票演唱會。 演唱會仲包含talk show，內容好多都係取材自佢嘅故事同秘密。

2020年4月16日，田蕊妮喺 IG 宣布正式同無綫完約。

## 劇集演出
### 電視劇（[[無綫電視]]）

### 電視劇（[[亞洲電視]]）

### 電視劇（中國大陸）

## 節目主持
### 節目主持（[[亞洲電視]]）

### 節目主持（[[無綫電視]]）

## 綜藝節目
### 綜藝節目（[[無綫電視]]）

## 電台節目

## 廣播劇

## 音樂劇

## 電影

## 配音

## 歌曲

### 專輯

### 合輯

### 派台歌曲成績

*（*）表示歌曲重喺榜上

## 廣告

## 獲獎提名
### 未來偶像爭霸戰

### 香港電影金像獎

### 萬千星輝頒獎典禮

### MY AOD我的最愛頒獎典禮

### TVB 馬來西亞星光薈萃頒獎典禮

### 星和無綫電視大獎

### Asian Television Awards 亞洲電視大獎

### 萬千星輝賀台慶

### YAHOO!搜尋人氣大獎

### 巨輪最美盛會

### 新城國語力頒獎禮

### IFPI香港唱片銷量大獎

## [[無綫月曆]]

## 參考資料

## 出面網頁
* 
* 
* 
* 
* 
*
豬天梯

**豬天梯**係豬上顎嘅軟骨，因為外形似梯而得名。爾部份嘅軟骨冇脂肪同肉質，一隻豬身上得一細嚿，所以比較珍貴。

豬天梯可以用唻打甂爐、燒烤、爆炒等多種料理，口感脆嫩爽口。
拉巴尼

**拉巴尼**（）係阿富汗伊斯蘭國同阿富汗伊斯蘭共和國前總統。2011年9月20號，塔利班扮同佢和談，傾傾吓發動自殺式襲擊，佢同四個保鑣遇刺身亡。

## 出面網頁

類:阿富汗總統
乍拉拉巴德

**乍拉拉巴德**（）係阿富汗東部一城市，靠近巴基斯坦邊境，喺喀布爾河同庫納爾河匯合處，係楠格哈爾省省會，人口約莫96,000（2002年統計）。

## 圖

File:Jalalabad stadium in 2011.jpg|Jalalabad Cricket Stadium
File:Jalalabad2007.JPG
File:ghousejaa.jpg|Governor's House in Jalalabad
File:pchowkjaa.jpg|Pashtunistan Square
豬頸肉

**豬頸肉**，亦叫**豬面青**，係豬嘅面珠同下顎之間至前腿前面條頸嘅肉，又叫「肉青」、「頰肉」、「項圈」。

猪颈肉在香港及周边语境中与国内其他地方不同，特指猪脸颊肉，并不是猪脖子肉。

但好多地區嘅肉販會將有好多淋巴腺同胸腺嘅豬下頸肉一齊賣，所以豬肉販商同坊間所謂嘅豬頸肉，一般都唔只係豬面肉，因為真正嘅豬面珠肉左右每邊得幾兩重。

## 攷
* 豬肉類

## 睇埋
* 豬肉
* 豬天梯
豬踭肉

**豬踭肉**係豬前腿上部嘅肉。又叫「不見天」、「豬腱肉」、「胛心肉」。

## 攷
* 豬肉類
林碧琪

**林碧琪**（Becky Lam，）係香港女演員。佢喺第二屆香港電影金像獎之中獲得最佳女主角。

## 演出過嘅電影
*《靚妹仔》（1982年）

## 參考

## 連出去
*
中間道

**中間道**（**Middle Road**）係香港尖沙咀酒店遊客購物區嘅一條街，喺以前嘅大包米同前水警總部之間，同繁忙嘅彌敦道交界。同港鐵嘅尖沙咀站同尖東站好近。
曾近榮

**曾近榮**（），人稱**曾Sir**，喺廣州出世，早年移居香港，1960年代開始主理家事常識環節而聞名，一直都幫香港嘅電視觀眾解答家居生活上嘅各種疑難，廣受香港觀眾，尤其是家庭主婦歡迎，畀人尊稱「家居小博士」；而因為佢成日建議用哥士的清潔家居污跡，亦有「**哥士的王子**」嘅稱號。

曾近榮早年喺培道中學做中文科先生。1986年退休之後，除咗繼續主持家事常識節目之外，又開展演藝工作，參與演出無綫電視處境劇《城市故事》，飾演劇入便嘅公務員阿爸許潤。曾近榮亦喺呢段期間客串演出多部電影，最令人留低深刻印象嘅係喺《逃學威龍》飾演一位記性差嘅化學科先生。

1995年曾近榮離開無綫電視之後，喺筲箕灣天悅廣場開咗間家居產品小商店——曾sir專門店。

曾近榮已婚，有一個囝，佢個囝曾迪維曾經係香港電台《頭條新聞》節目主持人之一。

2011年9月10號晚曾近榮因病離世，享年84歲。
靚妹仔

**靚妹仔**（英文：Lonely Fifteen）係一部1982年上映嘅港產片，由黎大偉導演，麥當雄監製。之後開拍嘅靚妹仔續集包括有停不了的愛同午夜麗人。

## 電影特色
全片採用現場收音，以半紀錄片嘅拍攝手法充滿現場壓迫同寫實感；靚妹仔主要演員都係當年新人，包括有：溫碧霞、林碧琪、麥德和等。

## 社會影響
靚妹仔描寫出香港八十年代嘅青年問題，喺當時嘅香港社會內造成相當嘅震撼，而「魚蛋妹」一詞亦因此電影而為香港人所熟悉。

## 電影歌曲
*主題曲：自由在我手
**作曲：黎小田
**填詞：黎小田、黎彼得
**主唱：余安安

## 獎項
**第二屆[[香港電影金像獎]]（[[1983年]]）**
* **得獎**：最佳女主角 - 林碧琪
* 入圍獎：最佳電影
* 入圍獎：最佳導演 - 黎大偉
* 入圍獎：最佳編劇 - 黃文雋
* 入圍獎：最佳新演員 - 溫碧霞
* 入圍獎：最佳攝影 - 馮寶生
* 入圍獎：最佳剪接 - 麥氏剪接組

## 參考

## 連出去
* 
* 香港影庫（HKMDb）上面《靚妹仔》嘅資料
俏皮女學生

**俏皮女學生**（英文：Happy Sixteen）係1982年上映嘅港產片，由麥當傑導演，麥當雄監製。

## 主要演員
*溫碧霞
*吳雅婷
*麥德和
*康惠倫
*盧蕙儀 ... 大白鯊 
*喬宏
*劉克宣 ... 校長 
*梁葆貞 ... 母親 
*魚頭雲 ... 色魔 
*龍剛 ... 包魚刷 
*岑建勳 ... 谷老師 
*區海倫 ... 班長 
*溫錦昌 ... 肥班 
*黃鑑波 ... 蠻牛主持人 

## 獎項
**第二屆[[香港電影金像獎]]（[[1983年]]）**
* **得獎**：最佳電影歌曲
* 入圍獎：最佳新演員 - 溫碧霞

## 參考資料

## 連出去
* 
* 香港影庫（HKMDb）上面《俏皮女學生》嘅資料
停不了的愛

**停不了的愛**（）係1984年上映嘅愛情港產片，亦係靚妹仔嘅續集，由麥當傑導演，麥當雄監製, 文雋編劇。

## 主要演員
*劉德華 - Eric, 實習醫生, 死於車禍
*溫碧霞 - 梁佩君 (PK, Pauline), 17歲, 父親梁大友服刑中, 母親陳麗瓊改嫁, 未婚媽媽, 與潘世雄有一子當當但被拋棄, 夜總會舞小姐, 因刀傷潘世雄被判入女童院六個月
*李麗珍- 梁露露, 梁佩君之妹, 中學生
*林應發 - 靜, 梁佩君之弟, 小學生
*吳孟達 - 波哥, 喜歡梁佩君的夜總會客人
*梁秋媚 - 夜總會媽媽生
*Ken Boyle
*張鴻昌 - 潘世雄
*Patrick  L'argent
*葉觀楫 - 梁露露學校 (Sear Rogers (Int) School) 校長 
*傅雲達 - Eric 之父
*梁汝勤
*林英發
*蔣南詩
*陳潔亮
*鄺鎮洲
*莫翠珍 - 馬頭圍女童院職員
*劉少佩
*劉應龍
*徐愛心 - Eric 之病人
*黃雄 - 電梯內的人
*張婉華
*周成波
*日本仔 - 警察
*Kwong Yu-Kan

## 歌曲
同名主題曲《停不了的愛》由彭健新及雷安娜合唱。

## 獎項
**第四屆[[香港電影金像獎]]（[[1985年]]）**
* 入圍獎：最佳編劇 - 文雋

## 參考資料

## 連出去
* 
* 香港影庫（HKMDb）上面《停不了的愛》嘅資料
高踭鞋

**高踭鞋**係指鞋踭特別高嘅鞋，着呢種鞋嘅人隻腳踭明顯高過腳趾。高踭鞋款式好多，尤其鞋踭更係千變萬化，有細踭、粗踭、楔型踭、釘型踭、槌型踭、刀型踭等。

長期穿著高踭鞋對腳趾、腰椎、踝關節、膝關節同小腿都會造成傷害。

## 攷
*高踭鞋  陳雲
*高跟鞋展現女人味 但背後隱藏5大傷害 （Ｈeho 健康）
啟德隧道

**啟德隧道**（），2006年之前叫**機場隧道**，係香港第一條免費行車隧道，雙程雙線分隔管道，響前啟德機場跑道下面，長1.26公里，車速限制70公里，連接馬頭角同九龍灣，東行管道有支路去宋皇臺道。

## 攷
尖山隧道

**尖山隧道**（）係香港行車隧道，雙程三線分隔雙管，連接沙田區大圍同葵青區蝴蝶谷。由大圍上尖山隧道收費廣場要經過一截仔隧道，叫**沙田嶺隧道**（英文：**Sha Tin Heights Tunnel**）。
將軍澳—藍田隧道

**將軍澳—藍田隧道**係香港6號幹線一部份，連接藍田茶果嶺及將軍澳，全程雙線雙程行車，隧道喺2016年動工，2022年12月11號通車。
大欖隧道

**大欖隧道**（）係香港雙程三線分隔雙管隧道，長3.8公里，係3號幹線同青朗公路一部份，由汀九橋開始穿過大欖郊野公園，連接汀九同八鄉，收費廣場響八鄉。
愉景灣隧道

**愉景灣隧道**（），係香港唯一私人行車隧道，雙程單線分隔單管，2000年通車，穿過二白坳，連接小蠔灣同愉景灣，收費廣場響小蠔灣。隧道淨係畀愉景灣居民專用車輛同送貨貨車用。
大圍隧道

**大圍隧道**係香港青沙公路一部份，連接沙田嶺隧道同沙田高架路段，用地面密封結構方式起，穿過大埔公路大圍段下面，長600米，雙向雙線行車，係全香港最短嘅行車隧道。

若果用車公廟路出口出入青沙公路，就唔經大圍隧道。

類:8號幹線 (香港)
南灣隧道

**南灣隧道**（Nam Wan Tunnel）係香港行車隧道，雙程三線分隔雙管，穿越青衣島青衣山，連接青衣西面西草灣同東南面南灣角，直駁昂船洲大橋。
屯門至赤鱲角連接路

**屯門至赤鱲角連接路**（）係香港連接新界屯門同赤鱲角嘅公路。香港特別行政區行政長官曾蔭權響2007-08年施政報告話要起呢條路，2011年動工，2018年10月24號開始分階段通車，2020年12月27號全線通車。

## 組成
*北面連接路：即係屯門赤鱲角隧道公路，2020年12月27號通車
*南面連接路：即係順朗路，往返市區路段2018年10月24號通車，往返東涌路段2018年11月30號通車

## 睇埋
* 香港十大建設計劃

## 出面網頁
* 
* 
* 
*
黃竹坑道

**黃竹坑道**（英文：**Wong Chuk Hang Road**）係香港主要幹道，響香港島南區黃竹坑，大部份路段係香港1號幹線一部份。幹線段西接香港仔海旁道，東接香港仔隧道收費廣場同南風道交匯處，三線雙程分隔道路。交匯處東面，黃竹坑道響壽山村道交界接住香島道去淺水灣同赤柱。

## 睇埋
*黃竹坑道天橋
黃泥涌峽天橋

**黃泥涌峽天橋**係香港1號幹線一部份，係條連住香港仔隧道跑馬地出口同堅拿道天橋南面嘅行車天橋，全程4線雙程分隔，日常生活多數當係堅拿道天橋一部份。
屯門西繞道

**屯門西繞道**係香港籌劃緊連接港深西部公路同屯門至赤鱲角連接路嘅道路，經新界屯門西面。香港特別行政區行政長官曾蔭權響2007-08年施政報告話要起呢條路，目標係2016年前通車。

## 睇埋
* 香港十大建設計劃

## 出面網頁
* 
* 
* 
* 
*
香港仔海傍道

**香港仔海傍道**（）係香港1號幹線起點，響香港島西南面香港仔海邊，隔籬係香港仔魚類批發市場同香港仔華人永遠墳場，東面連住黃竹坑道同鴨脷洲大橋交界（同香港仔大道平行），西面連住石排灣道，全程三線雙程分隔道路。

## 路名
香港仔海傍道顧名思義係因為喺香港仔海邊而有呢個名。另外，香港仔海傍道嘅官方中文名用咗有企人邊嘅「傍」字，但區內近似路名田灣海旁道同鴨脷洲海旁道嘅官方中文名都係用無企人邊嘅「旁」字。
堅拿道天橋

**堅拿道天橋**（**Canal Road Flyover**）又叫**鵝頸橋**，係香港一行車天橋，喺香港島灣仔，因爲喺堅拿道上面而名。香港政府定佢入1號幹線。條天橋駁埋黃泥涌峽天橋北面同香港海底隧道銅鑼灣出口，全程雙線到三線雙程分隔。日常生活中會當黃泥涌峽天橋係堅拿道天橋一部份。

鵝頸橋呢個名本嚟係指舊時軒尼詩道橫跨鵝頸澗嘅橋，但隨住鵝頸澗改做暗渠，嗰度已經完全搵唔到橋嘅痕跡，而鵝頸橋呢個名就變咗用嚟稱呼堅拿道天橋。
康莊道

**康莊道**（）係香港九龍一條路，大部份屬1號幹線一部份，長1公里。幹線段係海底隧道引道，連住隧道入口同公主道、漆咸道北，紅磡交匯處到海底隧道九龍入口一段係四線雙程分隔道路，其餘係2線單程北行。唔係幹線一部份就同香港海底隧道收費廣場平行，連住梳士巴利道同科學館道交界。
公主道

**公主道**（），前身一段爲**楠道**（Nairn Road），係香港1號幹線一部份，響九龍何文田，南接香港海底隧道紅磡出口康莊道，通去紅磡繞道公主道連接路同漆咸道南，北接九龍塘窩打老道，全程三線雙程分隔道路，部份路段係行車天橋。

## 名
公主道嘅公主，係指英國嘅瑪嘉烈公主，英名Princess Margaret Road，反映咗出來。舊名楠道嘅楠（Nairn），係指蘇格蘭楠郡。
獅子山隧道公路

**獅子山隧道公路**（英文：**Lion Rock Tunnel Road**）係香港公路，貫通九龍到沙田。按地理可分三段，卽九龍段、隧道段同沙田段。九龍段由獅子山南腰，九龍仔打上窩打老道，到獅子山隧道九龍出入口。隧道段卽獅子山隧道。新界段由獅子山隧道收費廣場，到大埔公路大圍段。除咗新界沙田路到大埔公路大圍段一截仔外，其餘都係1號幹線一部份。一般人講嘅獅子山隧道公路，淨指沙田段。

## 公路
官方並無分段之稱，按地理分九龍、隧道及沙田。

### 九龍段
九龍段只係一小段，就係龍翔道以北，去到隧道口。有路南通窩打老道，有支路橫駁龍翔道。佢山腰打落好近廣播道住宅區，不過無路直往。西面有獅子山公園。

### 隧道段

隧道段卽獅子山隧道，實情係兩條隧道，後起一條叫第二獅子山隧道。兩條隧道，筆直平排，呈南北向，稍偏向西北或東南。

### 沙田段
沙田段，起自沙田文化博物館個路口，卽大埔公路大圍段、大埔公路沙田段、同沙田正街成十字路口，經獅子橋南過城門河，穿過大涌橋路同車公廟路嘅十字路口，上山同沙田路匯合。再西南向過隔田村經紅梅谷，與紅梅谷路匯合。近仁安醫院有獅子山隧道收費廣場，往西南過獅子山隧道辦事處，就到隧道沙田山入口。